iHerb Umumkan Pengembangan Penghantaran Global Utama

PASADENA, California, 18 Ogos 2020 /PRNewswire/ — Pemimpin e-dagang kesihatan dan kecantikan global iHerb memperluas ketersediaan globalnya ke 23 negara tambahan, salah satu pengembangan terbesar dalam sejarah syarikat. Ini adalah tambahan kepada 165 negara dan wilayah yang telah diberikan perkhidmatan oleh iHerb.

Negara yang baru mendapat perkhidmatan ialah Algeria, Anguilla, Benin, Bhutan, Bonaire, Kamerun, Djibouti, Kepulauan Falkland, Gabon, Ghana, Republik Guinea, Kiribati, Malawi, Nepal, Nigeria, Pakistan, Rwanda, Saint Helena, Sao Tome And Principe, Eswatini (Swaziland), Tonga, Kepulauan Turks dan Caicos, Uganda. Banyak orang di negara-negara ini tinggal di masyarakat luar bandar, jauh dari tempat mereka dapat mencari peniaga yang menjual produk kesihatan, kecantikan, dan semula jadi.

“Kami berbesar hati menawarkan pilihan produk semula jadi terbaik di dunia, dengan nilai terbaik, disampaikan dengan pengalaman yang paling mudah, kepada pelanggan di negara-negara ini, yang, hingga kini, mengalami kesukaran untuk mengakses produk penting ini yang disediakan oleh iHerb,” kata Ketua Pegawai Operasi iHerb Logistics Miriee Chang. “Kami gembira dapat memberi khidmat kepada 188 negara dan wilayah dan berharap dapat memberi khidmat kepada lebih banyak lagi di masa depan.”

“Sangat penting semasa pandemik COVID global bahawa setiap orang memiliki kemampuan yang sama untuk membantu meningkatkan kesihatan dan kualiti hidup mereka,” kata Presiden iHerb Emun Zabihi. “iHerb berbangga untuk memperkasakan kesihatan di seluruh dunia.”

Ketersediaan diperluas iHerb ditawarkan dengan kerjasama syarikat penghantaran global DHL Express.

iHerb telah melabur secara meluas dalam menawarkan nilai keseluruhan terbaik di dunia untuk lebih daripada 30,000 produk semula jadi jenama berkualiti, dihantar terus dari kemudahan iklim terkawal canggih kami. Ketersediaan yang diperluas kami menunjukkan komitmen iHerb terhadap kualiti, pengalaman pelanggan, dan memberikan produk kesihatan dan kesihatan dengan selamat ke tempat tinggal pelanggan kami.

Latar Belakang iHerb: iHerb ialah salah satu peruncit e-dagang terbesar di AS yang menawarkan 30,000 produk daripada 1,200 jenama terkemuka kepada berjuta-juta pelanggan di seluruh dunia. iHerb dihantar terus dari gudang terkawal iklim terkini yang diperakui GMP kepada pelanggan di lebih 150 negara. Sejak tahun 1996, iHerb terus berinovasi dalam membawa produk berkualiti tinggi, dengan nilai terbaik, disampaikan dengan pengalaman pelanggan yang paling selesa. https://www.iherb.com/

Logo – https://ering.com.my/wp-content/uploads/2020/08/iherb-umumkan-pengembangan-penghantaran-global-utama.jpg

Keywords: Computer/Electronics Cosmetics & Personal Care Electronic Commerce Health Care/Hospital Household/Consumer/Cosmetics Corporate Expansion

Source: PRNEWSWIRE


Dua Insiden Bateri iPhone Terbakar Ketika Sedang Dibaiki Di Kedai Apple

Telefon pintar merupakan antara alat elektronik yang paling penting dalam memastikan kelancaran pelbagai aktiviti harian. Sungguhpun begitu, tanpa kita sedar alat elektronik yang kecil ini juga sebenarnya boleh mengancam nyawa kerana bateri adalah komponen penting yang paling berisiko untuk menjadi punca kebakaran.

Baru-baru ini dua insiden bateri iPhone terbakar dilaporkan telah berlaku di kedai Apple yang berbeza. Insiden pertama terjadi di kedai Apple yang terletak di Zurich, Switzerland, yang mana sebuah bateri iPhone dikatakan telah terbakar ketika seorang pekerja di kedai rasmi Apple itu dalam proses untuk mengeluarkan bateri tersebut. Di sebabkan oleh kejadian itu, pekerja terbabit telah mengalami kecederaan pada tangan, manakala tujuh individu telah menerima rawatan. Menurut pihak polis tempatan, seramai 50 orang pekerja dan pelanggan telah diarahkan meninggalkan premis itu disebabkan oleh asap yang tebal.

Sehari selepas insiden pertama, kejadian yang sama turut berlaku di kedai Apple yang terletak di Valencia, Sepanyol. Namun kali ini bateri iPhone yang sedang dibaiki dikatakan telah meletup dan bukan sekadar terbakar. Tindakan pantas pekerja untuk meletakkan pasir pada bateri yang meletup itu dan dalam masa yang sama membuka tingkap serta pintu kedai, dilihat telah berjaya menangani situasi tersebut. Tiada kecederaan yang dilaporkan oleh pihak bomba dan polis berhubung insiden itu.

Sumber: AppleInsider


Xiaomi Mi A1 Bakal Menerima Kemas Kini Android 9.0 Pie Tidak Lama Lagi?!

Diperkenalkan lebih kurang setahun yang lalu, Xiaomi Mi A1 merupakan siri pertama peranti keluaran Xiaomi yang tidak lagi dioperasikan dengan antaramuka MIUI. Walaupun pada awal kemunculannya di pasaran, ia hanya menyokong Android 7.1.2 Nougat berasaskan platfrom Android One, tidak lama selepas itu ia menerima pula kemas kini Android 8.0 Oreo.

Namun begitu baru-baru ini model Mi A1 dengan versi Android 9.0 Pie dilihat telah mula membuat kemunculan di laman sesawang penanda aras Geekbench. Pendedahan ini secara tidak langsung telah mengesahkan bahawa pemilik peranti Mi A1 bakal menerima kemas kini tersebut tidak lama lagi.

Sebagai rujukan, Xiaomi Mi A1 dikuasakan dengan pemproses Qualcomm Snapdragon 625, kombinasi memori 4GB RAM + 64GB, paparan skrin 5.5 inci FHD (1920 x 1080 piksel), dwi-kamera utama beresolusi 12MP (f/2.2) + 12MP (f/2.6), kamera depan 5MP serta bateri berkapasiti 3080mAh.

Sumber

Sumber


Jom Makan, Malaysia – Tempah UberEATS Jer!

Uber Malaysia yang terkenal dengan perkhidmatan perkongsian kenderaan kini dengan rasminya melancarkan UberEATS di Malaysia. Memandangkan orang Malaysia suka makan, aplikasi ini memudahkan anda menempah makanan dengan hanya menggunakan telefon pintar sahaja. Berkonsepkan Tekan Butang & Mari Makan, UberEATS mahu pengguna mereka menikmati makanan kegemaran tanpa perlu risau mengenai kesesakan trafik dan tempat letak kereta. Anggaran masa penghantaran adalah sekitar 35 minit.

Mula beroperasi pada 22 September 2017, sebagai permulaan penghantaran hanya di buat di sekitar Kuala Lumpur, Bukit Damansara dan Bangsar sahaja. Manakala waktu operasi pula bermula 9 pagi sehingga tengah malam, bergantung kepada kedai yang terlibat. Sehingga kini terdapat lebih dari 200 kedai makan yang bekerjasama dengan UberEATS antaranya Nasi Lemak Antarabangsa, Inside Scoop, Sitka Restaurant dan Mikey’s Original New York Pizza.

Buat masa ini, bayaran hanya boleh dibuat menggunakan kad debit atau kredit sahaja dan caj setiap penghantaran ialah RM5, tanpa tempahan minima. UberEATS juga telah bekerjasama dengan JAKIM untuk memastikan cara penghantarannya menepati piawaian Halal yang ditetapkan oleh JAKIM. Jadi tunggu apa lagi, muat turun aplikasi ini sekarang!!

Sebagai promosi pengenalan, masukkan kod promosi KLTASTY untuk menikmati penghantaran percuma bagi 3 pesanan, sah sehingga 21 Oktober 2017.


Hasil Ujian OnePlus Z Ditemui Di Geekbench??

Pasti ramai yang ternanti-nantikan ketibaan peranti OnePlus Z yang dikhabarkan bakal dilancarkan pada bulan Julai ini. Namun ada sesuatu yagn menarik apabila maklumat peranti ini telah hadir di Geekbench.

Menurut maklumat yang terdedah, peranti ini mencatatkan 612 mata dalam single core dan 1955 mata bagi multi core.

Dikatakan peranti ini bakal tampil dengan pemproses Snapdragon 765G dan dipadakan dengan 12GB RAM.

Jadi sama-sama kita nantikan kesahihannya.


Reviu Eksklusif (Bah 1): Huawei nova 2 Lite, Rupa Premium Harga Minimum

Malaysia sekali lagi menjadi negara yang bertuah apabila menjadi pasaran yang terawal menerima kehadiran Huawei nova 2 Lite. Telefon pintar ini dilancarkan di Malaysia pada minggu kedua bulan Mac 2018. Ia dijual pada harga yang kompetitif iaitu di bawah RM800, sekaligus membuatkan ramai pengguna tidak berfikir panjang untuk memilikinya. Sepanjang empat hari pertama ia mula dijual, Huawei memaklumkan sebanyak 7,000 unit telah habis dijual. Jadi, untuk mengetahui apa sebenarnya daya tarikan yang ada pada peranti ini, jom baca reviu di bawah…

HARGA: RM799 RM659

Pandangan pertama kami untuk telefon pintar ini ialah warna yang dikemaskan pada tubuh badan peranti sangat mengiurkan. Mana tidaknya pada harga di bawah seribu ringgit, pengguna boleh mendapatkan sebuah telefon dengan rupa yang premium. Kemasan sebegini selalunya ada pada peranti dengan harga ribuan ringgit, maka di sini Huawei berjaya menarik perhatian bakal pembelinya.

Spesifikasi di bawah adalah perbandingan antara Huawei nova 2 Lite dan honor 9 Lite memandangkan dua peranti ini berada pada julat harga yang sama.

Bahagian luaran peranti menggunakan bahan berasaskan gelas dan pada bahagian kerangka, ia diperbuat daripada logam yang telah dikilatkan.

Peranti ini dikemaskan dengan dua pilihan warna iaitu biru yang kami reviu dan hitam. Jika merasakan warna biru terlalu menonjol, hitam adalah pilihan yang seterusnya.

Daripada segi reka bentuk, ia tidak terlalu ‘wow’ kerana telefon ini masih kekal dengan rekaan tipikal tahun 2017.

Bermaksud, kedudukan modul kamera, pengimbas cap jari dan sensor berada di tempat yang sama.

Bahagian ini sedikit menjejaskan ulasan reviu pada kali ini kerana paparan pada telefon ini tidak seperti yang dijangka. Memang betul ia didatangkan dengan nisbah 18:9 FullView Display, tetapi apa yang menjengkelkan ialah resolusi yang dihasilkan hanya sekadar HD+.

Pada saiz 5.99-inci dengan resolusi sebegini ia sekaligus tidak memberi keseronokan sewaktu menonton video dan menatal laman sosial media.

Walaupun resolusi tidak mencapai sehingga FHD, ia sedikit sebanyak dapat membantu menjimatkan penggunaan bateri.

Sistem keselamatan pada Huawei nova 2 Lite menyediakan kaedah nyahkunci peranti seperti Face Unlock dan pengimbas cap jari. Bagaimanapun, kaedah lain turut disertakan antaranya paten, PIN dan kata laluan.

Sepanjang menggunakan peranti, tiada isu telefon gagal dibuka dan Face Unlock berfungsi dengan baik.

Kelebihan pada peranti ini pula ialah pada slot-nya. Huawei nova 2 Lite tidak menyokong slot hibrid sebaliknya memberikan pengguna tiga slot sekaligus. Dua kad SIM boleh dimasukkan secara serentak dan sekiranya memerlukan kad microSD sebagai jalan alternatif bagi meluaskan storan, terdapat satu slot disediakan.

Pada slot SIM yang pertama ia menyokong 4G LTE, sementara pada slot yang kedua hanya terhad kepada 3G sahaja. Bagi kami slot yang kedua cukup untuk dijadikan sebagai SIM backup.

Semakin banyak pengeluar di luar sana menawarkan peranti dengan bicu USB-C, tetapi tidak untuk Huawei nova 2 Lite kerana bicu pengecasan yang dimuatkan hanya menyokong kabel sambungan mikro-USB.

Ini bermakna tiada pengecasan pantas dapat dilakukan dan peranti masih kekal dengan sistem pengecasan tradisional. Selain daripada itu, ia juga boleh digunakan untuk memindahkan atau menyalin fail ke komputer.

Pada harga semesra ini, tiada apa yang perlu diharapkan pada sistem audio kerana peranti ini hanya dilengkapi satu speaker di bahagian bawah. Kualiti yang dihemburkan pula kekurangan bunyi bass tetapi lantang dengan suara yang kuat.

Tidak banyak yang nak diolah mengenai speaker, bagaimanapun ia memuaskan dan tidak mengecewakan.

Kesimpulan untuk reviu bahagian pertama ini, apa yang kami dapat simpulkan ialah Huawei nova 2 Lite merupakan peranti yang boleh dibeli tanpa berfikir panjang. Jika sifat luaran boleh diterima, maka sifat dalaman juga akan menyusul berikutnya. Kami maksudkan ialah pengguna kasual akan tertarik kepada peranti ini apabila ia dipamerkan di bilik pameran. Namun begitu, jika seseorang itu lebih cenderung untuk bermain game ia bukanlah telefon yang sesuai untuk dimiliki.


Honor Note10 Rasmi Di Pasaran China Bersama Spesifikasi Premium

Hari ini honor secara rasminya mengumumkan kehadiran honor Note10, sebuah peranti yang menyokong spesifikasi premium.

Seperti yang disebarkan di laman sesawang sebelum pelancaran, honor Note10 hadir dengan kapasiti bateri yang sangat besar, iaitu 5000mAh dengan pengecasan pantas 5V/4.5A. Bateri berkuasa ini sangat dinanti-nantikan oleh kaki gamer kerana menurut honor, anda boleh bermain permainan Arena of Valor selama 6.5 jam atau menonton video FHD selama 15 jam.

Selain bateri yang besar, skrin berukuran 6.95 inci AMOLED juga dipadankan pada honor Note10 bersama cip pemproses terkini Kirin 970, 6GB/8GB RAM dan 64GB/128GB ROM.

Sokongan teknologi GPU Turbo tidak dilupakan juga, pada masa yang sama juga menawarkan sokongan CPU Turbo, di mana sebuah butang khas disediakan untuk memberikan kuasa tambahan semasa bermain permainan.

Kuasa penggambaran juga hebat, dilengkapi dengan dwi kamera utama 24MP (Monochrome) + 16MP (RGB) bersama f/1.8 aperture, AI scene detection dan AIS untuk mengelak getaran semasa mengambil gambar malam. Kamera hadapan pula beresolusi 13MP f/2.0 aperture, juga menyokong AI Portrait.

Harga jualan untuk honor Note10 varian 6GB+64GB adalah CNY2799 (~RM1674), 6GB+128GB adalah CNY3199 (~RM1910) dan 8GB+128GB adalah CNY3599 (~RM2149). Buat masa ini hanya dijual di pasaran China sahaja.


Kamera Kompak Terbaru Canon EOS M100 Berharga RM2,499 Mula Dijual

Canon jenama yang tidak asing lagi di Malaysia baru-baru ini membawa masuk produk terbaru iaitu EOS M100, sebuah kamera dalam siri EOS M. Kamera mirrorless yang ditampilkan ini adalah sebuah kamera berbadan kompak dengan keupayaan setanding DSLR.

EOS M100 direka menerusi kombinasi lensa 24.2 Megapiksel menggunakan sensor APS-C menjanjikan gambar diambil lebih jelas dan terang. Sementara Dual Pixel CMOS pula membolehkan ia menangkap gambar dengan tepat walaupun objek yang sedang bergerak.

Ciri utama yang diketengahkan ialah mod Self-Potrait dan Smooth-Skin membolehkan pengguna melaras keterangan, efek latar belakang, pemasa-sendiri, atau tahap kecantikan kulit dengan mudah melalui skrin.

Skrin paparan LCD yang disediakan pula boleh dilipat sehingga 180 darjah malah bodi seberat 302g juga didatangkan dengan pilihan warna kelabu, putih, dan hitam.

Video rakaman HD penuh 60 fps kini boleh dipindahkan ke telefon pintar melalui aplikasi Canon Image Gateway menggunakan WiFi atau NFC.

Bersama-sama pengenalan EOS M100, Canon turut menampilkan printer gambar tanpa wayar iaitu SELPHY CP1300. Ia direka bagi memudahkan penggemar fotografi malah printer mudah alih ini mampu mencetak gambar dengan kualiti yang baik.

Kedua-dua produk ini sudah mula dijual di Lazada dan Canon Image Square serta pengedar sah seluruh Malaysia. EOS M100 dijual pada harga bermula RM2,499 manakala SELPHY CP1300 dengan tanda harga RM599 seunit.

Dalam masa sama, Canon turut mengadakan peraduan dimana anda boleh berkongsi gambar dan tip fesyen. Pemenang akan dipilih berdasarkan pakaian terbaik dengan imej yang kreatif untuk memenangi hadiah merupakan sebuah kamera EOS M100.

Untuk info lanjut, boleh layari Facebook Canon Malaysia. Kempen berlangsung pada 8 November sehingga 20 Disember 2017.


Reviu Eksklusif: HONOR Band 6 Hadir Dengan Bateri Padu & Pengecasan Pantas!! Skrin Pon Onz!

HONOR Malaysia telah menambah satu peranti sebagai ahli baru HONOR, iaitu HONOR Band 6 yang baru dilancarkan! Gelang pintar ini direka khas untuk orang muda, mempunyai skrin yang lebih besar, kelajuan pengecasan lebih cepat dan jangka hayat bateri yang lebih panjang untuk memberi pengalaman pengguna yang lebih baik. Sudah tentu, HONOR Band 6 juga mempunyai fungsi pengesanan data latihan dan kesihatan untuk membolehkan pengguna menikmati gaya hidup yang sihat. Jom reviu fungsi gelang ini bersama dengan admin!

Salah satu titik penjualan utama HONOR Band 6 ialah paparan skrin yang lebih besar. Skrin 1.47 inci di pergelangan tangan membawa pengalaman visual yang lebih baik kepada pengguna. Sudah tentu, gelang ini juga lebih ringan daripada generasi sebelumnya, dan tali getah silicon yang lembut juga memberi rasa yang selesa.

Bahagian kanan gelang dilengkapi dengan satu butang fizikal, dan terdapat garis merah di atasnya. Dari segi sisi yang lain, logo HONOR dicetak pada bingkai kiri. Reka bentuk keseluruhannya sangat ringkas.

Dua titik di bahagian atas belakang adalah kontak logam untuk mengecas bateri; tiga sensor di bahagian bawah adalah sensor pecutan, sensor giroskop, dan sensor denyutan jantung optik.

HONOR Band 6 adalah gelang pertama yang dilengkapi dengan skrin penuh. Gelang ini dilengkapi dengan paparan warna AMOLED 1.47 inci yang beresolusi 194 × 368. Kawasan paparan HONOR Band 6 telah meningkat sebanyak 148%, dapat mencapai kesan visual yang lebih cerah dan terang berbanding dengan gelang generasi sebelumnya.

Di samping itu, HONOR Band 6 menyokong pelbagai wajah jam yang boleh disesuaikan mengikut kegemaran anda. Korang boleh memperibadikan paparan jam tangan mengikut gaya sendiri, hanya perlu memilih atau memuat turun dari aplikasi “HUAWEI Health”. Korang bukan sahaja boleh menetapkan gambar kegemaran korang dari galeri telefon, bahkan juga boleh menyesuaikan widget pada wajah jam!

HONOR Band 6 menyokong pelbagai fungsi pengesanan data kesihatan termasuk pemantauan ketepuan oksigen darah SpO2, pemantauan denyutan jantung yang berterusan 24/7, pemantauan tidur dan pengesanan tekanan. Korang dapat melihat data kesihatan ini secara langsung dari gelang, dan tidak ada masalah untuk melakukan pengesanan secara nyata. Sekiranya korang nak analisis data yang lebih terperinci, korang juga boleh beralih ke aplikasi “HUAWEI Health” untuk memperhatikannya.

Di samping itu, pemantauan denyutan jantung secara berterusan terhadap gelang dilakukan melalui teknologi TruSeen ™ 4.0. Sekiranya degupan jantung terlalu tinggi atau terlalu rendah, gelang akan menghantar peringatan untuk memberitahu korang untuk mengaktifkan fungsi pengesanan yang berterusan dalam aplikasi.

Sekiranya korang memakai HONOR Band 6 semasa tidur, korang juga dapat menggunakan teknologi TruSleep ™ untuk mendapat catatan pengesanan tidur harian yang tepat. Korang boleh memahami status tidur korang dengan lebih baik. Melalui jadual analisis, korang juga dapat memerhatikan waktu tidur dan bangun, serta tahap tidur yang berbeza yang dialami semasa tidur, termasuk tidur ringan, tidur nyenyak dan REM. Aplikasi ini juga akan memberi lebih daripada 200 cadangan yang peribadi untuk membantu korang meningkatkan kualiti tidur, dan mendapati kebiasaan tidur yang sesuai untuk korang.

Untuk membantu pengguna menguruskan tahap tekanan sepanjang masa, HONOR Band 6 dapat mengesan ketika korang rasa tertekan dengan menganalisis degupan jantung korang. HONOR Band 6 juga menyediakan fungsi senaman pernafasan yang efektif untuk membimbing korang mengurangkan tekanan.

Yang perlu disebut bahawa HONOR Band 6 menyediakan pelacak kitaran haid untuk pengguna wanita. Gelang ini meramalkan dan mengingatkan korang mengenai masa haid dan masa pembiakan yang akan datang berdasarkan rekod sebelumnya, membantu pengguna wanita menguruskan kitaran haid dengan lebih baik. Pada masa yang sama, pengguna wanita juga dapat merakam pelbagai gejala fizikal dan bahagian yang menyakitkan dalam tempoh ini.

Selain mengesan data kesihatan, HONOR Band 6 juga komited untuk membantu korang memahami kecergasan korang dengan jelas pada bila-bila masa. Gelang ini menyokong 10 mod latihan yang utama termasuk larian di luar/ dalam rumah, berjalan kaki di luar/ dalam rumah, berbasikal di luar/ dalam, berenang di dalam, dan lain-lain. Apabila korang memakai gelang untuk bersenam, gelang ini akan merakam langkah korang, jarak liputan, pembakaran kalori, kadar denyutan jantung secara nyata dan data lain.

Yang perlu dinyatakan bahawa HONOR Band 6 yang menyokong prestasi kalis air sepanjang 50 meter. Korang yang suka berenang boleh memakai gelang untuk bersenam, melihat status latihan dan data kesihatan dalam masa nyata.

Di samping itu, HONOR Band 6 telah menggunakan algoritma latihan khas secara automatik, dapat mengesan 6 jenis senaman termasuk berlari/ berjalan di dalam rumah, berlari/ berjalan di luar, mesin elips (Elliptical) dan mesin mendayung (Rowing). Setelah korang menghidupkan fungsi ini, gelang akan meminta korang untuk memulakan latihan ketika mengesan aktiviti yang lebih sengit.

Sudah tentu, setelah HONOR Band 6 disambungkan ke telefon bimbit, gelang ini juga menyokong banyak fungsi pintar termasuk memulakan rana kamera, menerima panggilan masuk, pemberitahuan maklumat, bermain, mengawal muzik, laporan cuaca, jam randik dan lampu suluh. Korang boleh mencari telefon bimbit melalui gelang jika perlu menggunakan fungsi ini!

Dari segi kapasiti bateri dan daya tahan bateri, korang tidak perlu risau kerana HONOR Band 6 dapat digunakan selama 14 hari dengan pengisian sekali. Walaupun penggunaan sering bertambah, baterinya dapat digunakan selama 10 hari. Walau bagaimanapun, HONOR Band 6 menggunakan pengecasan pantas magnetik mudah alih. Reka bentuk baru menjadikan pengecasan lebih mudah berbanding dengan gelang generasi sebelumnya, korang perlu mencari dok pengecasan sebelum ini, tetapi sekarang hanya perlu menyentuh untuk mengecas secara langsung. Yang paling penting ialah menambahkan teknologi pengecasan pantas! Masa pengecasan hanya 10 minit sudah cukup untuk menghidupkan HONOR Band 6 selama 3 hari, dan hanya memerlukan 80 minit untuk mengisi penuh gelang.

HONOR Band 6 kali ini fokus pada paparan skrin yang lebih besar. Walaupun skrinnya besar, admin tidak akan rasa tidak selesa ketika memakai gelang ini, rasa okay juga semasa memakainya untuk tidur. Di samping itu, hayat bateri dan pengecasan pantas gelang juga sangat bagus. Korang langsung tidak perlu risau memakainya secara lama akan kehabisan kuasa, dan tidak perlu tunggu terlalu lama untuk mengecas. Sudah tentu, yang paling penting ialah HONOR Band 6 menyediakan fungsi penjejakan data kesihatan yang lengkap, bukan sahaja menguruskan latihan asas, tetapi juga memeriksa keadaan fizikal dalam masa nyata untuk membolehkan korang memahami kesihatan korang dengan lebih baik.

HONOR Band 6 sudah mula dijual di Malaysia, harganya adalah RM189, dan menawarkan pilihan warna Meteorite Black, Seagull Grey, Coral Powder. Korang yang berminat boleh pergi ke semua kedai HONOR di Malaysia, kedai flagship HONOR dalam Lazada atau Shopee.


Pra-Tempah ZTE Blade V8 Di Malaysia – Bermula Hari Ini Hingga 20 April 2017!

Menjadi fenomena apabila setiap pengeluar telefon pintar berlumba-lumba untuk memperkenalkan sistem dwi-kamera pada peranti masing-masing. Jadi, ZTE juga mengadakan kempen pra-tempah bagi model baharu mereka iaitu ZTE Blade V8 bermula hari ini hingga 20 April 2017.

Peranti ini menerima sistem dwi-kamera 13MP menggunakan sensor Sony IMX258, aperture sebanyak F/2.0 dan 2MP dengan fungsi flash. Kamera hadapan pula hadir dengan 13MP Sony IMX258 ditambah dengan Moon flash. Dioperasikan oleh Android Nougat terbaru serta dikuasakan oleh bateri sebesar 2730mAh.

Harga bagi ZTE Blade V8 ini pula ditawarkan pada RM999 dan mendapat pelindung peranti jenis TPU, pelindung skrin dan pelindung peranti boleh lipat secara percuma. Anda boleh membuat par-tempah di Lazada.

Jangan berlengah lagi!


Smart Protection menutup pusingan pelaburan €10 juta untuk melindungi jenama-jenama daripada masalah pemalsuan dalam talian

— Pusingan pelaburan ini diketuai bersama oleh syarikat pembiaya Belanda, Knight Capital dengan syarikat Israel-Sepanyol, Swanlaab Venture Factory dan CDTI.

— Smart Protection ialah sebuah syarikat Sepanyol yang didedikasikan untuk melindungi jenama-jenama daripada dipalsukan dan disalah guna secara dalam talian.

— Dengan pelaburan baharu ini syarikat tersebut akan terus menambahkan bakat-bakat global terbaik untuk membangunkan platform berteknologi.

MADRID, 18 November 2020 /PRNewswire/ — Smart Protection menutup pusingan pembiayaan Siri B yang bernilai €10 juta, yang dipimpin secara bersama-sama antara firma Belanda Knight Capital, syarikat Israel-Sepanyol Swanlaab Venture Factory, yang mengkhusus dalam SaaS B2B, dan juga CDTI,  sebuah Agensi Inovasi Nasional Sepanyol.

Para pelabur sedia ada ialah Nauta Capital, JME Ventures, Bankinter, Big Sur Ventures dan Telefónica, melalui medium pelaburan baharu Telefónica Tech Ventures yang mengkhusus dalam bidang keselamatan siber, turut sama menyertai proses pelaburan tersebut.

Smart Protection kini telah pun menerima pembiayaan dengan jumlah besar melebihi €20 juta untuk menentang cetak rompak dan pemalsuan dalam Internet melalui platform berteknologi.

Mengulas tentang pelaburan tersebut Javier Perea, Ketua Pegawai Eksekutif dan pengasas bersama Smart Protection, berkata, “Dengan pelaburan ini, kami akan mempercepatkan pertumbuhan antarabangsa dan memperluas penyelesaian berteknologi kami untuk melindungi jenama daripada kerosakan reputasi dan kerugian yang ditanggung akibat pemalsuan yang berlaku dalam talian.”

Walaupun dalam keadaan COVID-19, penskalaan syarikat Sepanyol tersebut mengalami pertumbuhan yang pesat pada tahun 2020, yang dapat dilihat daripada kadar pusing gantinya sebanyak dua kali ganda berbanding keputusannya pada tahun 2019. Pada masa ini, Smart Protection berkhidmat dengan pelanggan di 25 buah negara dan 76% daripada pendapatannya diperolehi daripada syarikat di luar Sepanyol.

“Cetak rompak dan pemalsuan dalam talian merupakan masalah berskala global,” kata Diederik Ingen Housz, Rakan Pengurusan Knight Capital. “Smart Protection ialah salah satu daripada beberapa syarikat dalam dunia ini yang mempunyai keupayaan teknologi dalam menangani isu ini.”

Smart Protection terus membentuk salah satu daripada pasukan kejuruteraan terbaik di dunia dan pusingan ini membolehkan mereka terus menarik bakat-bakat pintar. Sebagai gantinya, ini akan memacu pembangunan platform berteknologi dengan pengalaman paling baik dan kemajuan terkini dalam kecerdasan buatan.

Mark Kavelaars, Pengarah Urusan Swanlaab Venture Factory menyatakan bahawa “Kami sedang mencari syarikat yang kukuh yang dibentuk oleh pasukan yang berupaya menjadi peneraju global dalam kategori mereka, berdaya saing dalam teknologi terbaik dan dengan produk yang menghasilkan kesan positif kepada masyarakat dalam jangka panjang. Smart Protection memenuhi tujuan ini dan kami percaya bahawa ia menjadi penanda aras bagi kategori ini.”

Tentang

Smart Protection Knight Capital Swanlaab Venture Factory, CDTINauta CapitalTelefónica Tech Ventures

Untuk mendapatkan sesi wawancara atau bahan-bahan

giovanna.marmo@smartprotection.com

reyes@rgtogether.com

+34 609 60 40 63

Foto – https://ering.com.my/wp-content/uploads/2020/11/smart-protection-menutup-pusingan-pelaburan-e10-juta-untuk-melindungi-jenama-jenama-daripada-masalah-pemalsuan-dalam-talian.jpg

Keywords: Computer/Electronics High Tech Security Internet Technology Telecommunications Financing agreements Venture Capital Legal Services

Source: PRNEWSWIRE


Diablo II: Reserrected akan Dilancarkan Pada 23 September Bagi Platform PS4,PS5, Xbox Series,Xbox One, Swtich & PC!!!

Berita baik buat kaki game apabila Blizzard telah mengumumkan bahawa Diablo II: Reserrected akan dilancarkan bagi semua platform pada 23 September ini!!!

Apa yang pasti, permainan pasti hadir dengan kesan grafikyang lebih baik dan hadir dengan sokongan resolusi sehingga 4K.

Permainan ini boleh di pratempah pada harga $39.99 ataupun $59.99.


Motorola Moto Z4 Telah Rasmi, Tampil Dengan Sokongan Moto Mod

Jenama peranti pintar Motorola akhirnya telah melancarkan secara rasmi peranti terbaharu daripada mereka iaitu Motorola Moto Z4. Peranti ini yang merupakan peranti kelas pertengahan tampil dengan cip pemproses Snapdragon 675 dan melaksanakan sistem operasi Android Pie asli.

Tampil dengan paparan skrin bersaiz 6.4 inci dengan OLED FHD+ memberikan pengalaman tontonan yang baik. Dari aspek memori ia dilengkapi dengan memori sebesari 4GB RAM dan 128GB bagi storan.

Kamera juga tidak mengecewakan apabila ia tampil dengan 25MP(f2/0) bagi kamera hadapan dan 48MP(F/1.7) bagi kamera belakang. Kapasiti bateri juga tidak mengecewakan apabila ia tampil dengan 3600mAh dan menyokongan pengecasan pantas 15W Turbo Power melalui port USB-C.

Dari aspek keselamatan, ia disertakan dengan pengimbas cap jari ditanam didalam skrin, kemampuan kalis percikan P2i. Apa yang pasti, peranti ini tampil dengan Moto mod yang mampu memberikan pengalaman yang menakjubkan kepada pengguna.

Di Amerika Syarikat ia dijual pada harga 499 (kira – kira RM 2090).


OPPO Bakal Perkenal OPPO A72 5G?

Ada satu yang menarik minat khususnya yang meminati jenama OPPO apabila mereka dikhabarkan bakala memperkenalkan OPPO A72 5G!!

Perkara ini terdedah menerusi laman sesawang China Telecom. Tampil dengan skrin 6.5″ FHD+ Peranti ini tampil dengan pemproses octa-core 2.0GHz dan dipadankan dengan RAM sebesar 8GB dan storan 128GB.

Dari aspek kamera pula, ia tampil dengan kamera utama 16MP + 8MP + 2MP.

Jadi sama-sama kita nantikan sebarang perkembangan mengenai peranti ini.


Kembali Atas Permintaan Ramai!!! – Promosi RM20 Bagi 20GB!!!!

Yoodo mendengar suara anda! Yoodo, perkhidmatan mudah alih digital sepenuhnya dan boleh ubahsuai yang pertama di Malaysia, membawakan kembali promosi popular RM20 untuk 20GB untuk dinikmati para pengguna Yoodo.

Pengguna Yoodo hanya perlu membayar RM20 untuk menikmati 20GB data berkelajuan tinggi untuk segala keperluan internet mereka, sama ada bermain beberapa pusingan Mobile Legends: Bang Bang, maraton beberapa siri kegemaran mereka di Netflix, mahupun kekal berhubungan dengan rakan dan keluarga mereka di Zoom.

Promosi ini akan menggantikan promos Double Special Extra yang berakhir pada 22 Jun 2021.

Kemunculan kembali promosi yang paling digemari ini adalah sejajar dengan kempen #WhatYooWant Yoodo, yang mendengar permintaan para pengguna dan memeberikan apa yang mereka mahukan.

Untuk maklumat lanjut tentang tawaran RM20 untuk 20GB dan promosi Yoodo yang lain, sila layari: https://www.yoodo.com.my/2020isback/


Dua Model Honor 8 Dilancarkan Di Malaysia Pada Harga RM1,699 dan RM1,899

Sebelum ia mula didedahkan kepada umum lagi, Honor 8 telah mendapat perhatian dengan penampilan rekaan fizikalnya yang kelihatan sangat cantik dan premium yang menampilkan kombinasi kerangka logam dan juga kaca.

Selepas hampir 2 bulan dilancarkan secara rasmi untuk pasaran di China dan kurang sebulan selepas perasmiannya untuk pasaran Amerika Syarikat, Eropah, Rusia dan juga Timur Tengah, nampaknya Malaysia telah menjadi negara Asia Tenggara pertama yang menerima pelancaran model terbaru keluaran Honor ini.

Di dalam majlis pelancaran itu, Honor Malaysia telah memperkenalkan dua model Honor 8 yang hadir dengan dua sokongan memori dalaman berbeza iaitu 32GB dan juga 64GB yang mana masing-masing dijual pada harga RM1,699 dan juga RM1,899.

Berbeza dengan model Honor sebelum ini, Honor 8 tidak lagi dijual secara pra-tempah tetapi boleh terus dibeli bermula 8 September ini secara online di Vmall Malaysia serta Lazada Malaysia, atau terus melalui penjual rasmi Honor iaitu DirectD atau cawangan SenHeng terpilih di seluruh Malaysia.

Honor 8 model 32GB/RAM 4GB boleh dimiliki dalam dua warna pilihan iaitu Pearl White dan Midnight Black, manakala model 64GB/RAM 4GB pula tersedia dalam warna Sapphire Blue dan Sunrise Gold.

Di dalam majlis pelancaran itu juga, Honor Malaysia juga turut mengambil kesempatan dengan memperkenalkan kemunculan satu lagi model mampu milik terbaru keluarannya iaitu Honor 5A untuk pasaran tempatan.

Ia telah dikuasakan dengan pemproses HiSilicon Kirin 620 Octa Core 1.2GHz, memori dalaman 16GB, RAM 2GB, slot kad microSD sehingga 128GB, dioperasikan oleh Android 6.0 Marshmallow, bateri berkapasiti 3100 mAh, paparan skrin 5.5 inci 720p, dan juga kamera beresolusi 13 Megapiksel.

Honor 5A dalam warna Hitam dan Putih akan dijual pada harga RM599, manakala untuk warna Emas pula dijual pada harga RM629.


Menangi OPPO F7 Terbaharu Dengan Menonton Pelancaran Secara Live

Tanggal 19 April 2018 (esok) merupakan hari pelancaran peranti terbaharu OPPO F7 untuk pasaran Malaysia. Kita sudah tahu, duta yang akan memperagakan peranti OPPO F7 ini antaranya ialah Neelofa dan Hebe Tien disamping duta-duta OPPO yang lain.

Jika anda berhasrat untuk memiliki peranti ini sejurus ia memasuki pasaran Malaysia, anda boleh dapatkannya secara percuma dengan menonton video Live di Facebook dan YouTube pada 19 April 2018, pukul 4.15 petang. Beberapa buah peranti OPPO F7 akan diberikan secara percuma kepada para penonton yang bertuah.

Bagi peminat OPPO yang ingin menyertai acara Live ini, mereka dikehendaki menonton serta kongsi pautan video Live di akaun Facebook masing-masing bersama #OPPOF7 dan #capturetherealyou didalam post berkenaan.

OPPO F7 sebuah peranti kelas-pertengahan yang menfokuskan kebolehan kamera dengan bantuan kecerdasan-buatan (AI). Selain itu, kamera depan 25 Megapiksel kini dipertingkatkan daripada segi prestasi untuk memberikan pengalaman swafoto ke tahap lebih tinggi.

Jangan lupa untuk membuat pra-tempahan OPPO F7 yang akan berakhir hari ini!


5 Keistimewaan Razer Phone : For Gamers. By Gamers.

Dengan menggunakan slogan “for gamers, by gamers”, Razer dengan bangganya telah memperkenalkan smartphone pertama keluarannya yang sudah tentunya memfokuskan kepada aspek permainan mudah alih.

Kemunculan Razer Phone yang baru sahaja dilancarkan secara rasmi baru-baru ini sememangnya sangat dinanti-nantikan oleh ‘kaki game’ kerana ia tlah membawakan sokongan spesifikasi yang sangat sesuai untuk golongan tersebut. Jadi apa kata anda teruskan membaca ruangan ini bagi melihat sendiri apakah keistimewaan dan juga ciri-ciri menarik yang dimiliki oleh Razer Phone…

Kelebihan sokongan paparan skrin dengan teknologi ‘120Hz Ultramotion’ yang pertama pernah digunakan pada smartphone ini menjanjikan paparan tanpa isu motion lag (pergerakan yang tersekat-sekat) dan juga efek ghosting. Sememangnya paparan 120Hz ini terasa jauh lebih sempurna dan lancar berbanding paparan skrin biasa.

Manakala UltraMotion pula merupakan teknologi yang mampu memastikan GPU dan paparan skrin sentiasa menjalankan proses synchronization secara dinamik bagi memastikan kelancaran paparan dan juga penambahbaikan ketahanan bateri yang jauh lebih baik.

Paparan skrin pada Razer Phone boleh dianggap yang terbaik di pasaran kerana ia menggabungkan antara teknologi terbaik boleh anda dapati pada smartphone pada masa ini. Ini jelas dapat dilihat melalui penggunaan paparan skrin berukuran 5.7 inci dengan resolusi 1440 x 2560 piksel, kadar refresh 120Hz, skrin ‘UltraMotion’, gamut warna yang luas dan hadir dengan paparan berkualiti dari IGZO LCD.

Pengalaman audio Razer Phone sememangnya memukau kerana ia bukan sahaja menyokong speaker stereo yang terletak pada bahagian panel depan, malah ia juga turut dilengkapi dengan teknologi audio terbaik dari Dolby Atmos. Tidak cukup dengan itu, ia juga menjadi smartphone pertama di dunia yang menerima pengiktirafan audio dari THX.

Kombinasi antara speaker stereo yang menyokong amplifier berasingan dan juga teknologi audio terbaik, ia sememangnya menjanjikan pengalaman multimedia yang lebih sempurna kerana ia berupaya menghasilkan audio dengan efek sinematik.

Ketiadaan port 3.5mm audio jack pada Razer Phone mungkin sedikit mengecewakan bagi sesetengah pengguna, tetapi penyingkiran port itu ternyata tidak sia-sia apabila ia telah menampilkan sokongan adapter 3.5mm audio jack ke USB Type-C dengan keupayaan 24-bit DAC.

Apa yang pasti, pengalaman bermain permainan mudah alih, mendengar muzik ataupun menonton video dengan sambungan headphone terasa jauh lebih baik.

Sesuai dengan fokus utama Razer Phone sebagai sebuah smartphone ‘gaming’, ia telah dikuasakan dengan spesifikasi terbaik iaitu Qualcomm Snapdragon 835 dan juga RAM berkapasiti 8GB.

Ini jelas memperlihatkan bahawa Razer Phone memiliki kapasiti RAM yang jauh lebih besar berbanding peranti flagship yang lain seperti iPhone 8 Plus (3GB), LG V30 (4GB) dan juga Samsung Galaxy Note8 (6GB). Malah sokongan memori 8GB ini juga menyamai kapasiti RAM yang digunakan pada MacBook Pro.

Sokongan spesifikasi yang berkuasa dengan rekaan kerangka logam unibodi pada Razer Phone sememangnya memerlukan pengaliran haba yang terbaik. Ini sangat penting dalam memastikan prestasi peranti sentiasa pada tahap optimum dan mampu mengelakkan daripada isu overheating ketika permainan dengan grafik tinggi dimainkan.

Di dalam acara tersebut, Razer Phone dikatakan memiliki prestasi pengaliran haba terbaik bagi sebuah smartphone. Sungguhpun begitu, Razer tidak pula berkongsi dengan lebih terperinci berhubung perkara tersebut.

Prestasi yang berkuasa sudah tentunya memerlukan bateri dengan kapasiti yang besar. Menyedari akan kepentingan tersebut, Razer Phone telah dilengkapi dengan bateri berkapasiti mencecah sehingga 4,000mAh.

Ini dilihat berbeza dengan kebanyakan pengeluar yang mengambil pendekatan untuk tampil dengan bateri berkapasiti lebih kecil bagi menampilkan rekaan kerangka yang nipis dan kompak.

Sokongan kapasiti bateri yang besar sudah tentunya memerlukan teknologi pengecasan pantas bagi memastikan masa mengecas yang lebih cepat. Oleh itu, Razer Phone telah menjadi smartphone pertama di dunia yang menyokong teknologi pengecasan Qualcomm Quick Charge 4+.

Ini bermakna anda boleh mengecas dari 0% hingga 85% atau bersamaan dengan 3,400mAh dalam tempoh satu jam menggunakan teknologi terbaru dari Qualcomm.

Sebagaimana trend peranti flagship yang lain, Razer Phone turut dilengkapi dengan keupayaan penggambaran dwi kamera. Kedua-dua lensa ini menyokong sistem kamera sama seperti Apple iPhone 8 Plus dan juga Samsung Galaxy Note8 dengan penyediaan satu lensa bersudut luas dan satu lensa telefoto dengan kemampuan 2x zum optikal.

Untuk lensa pertama ia menyokong resolusi 12 Megapiksel dengan aperture f/1.75, manakala lensa kedua pula beresolusi 13 Megapiksel dengan aperture f/2.6.

Walaupun menyokong dua lensa berasingan, fungsi 2x zum optikal pada Razer Phone menawarkan terasa jauh lebih lancar berbanding kebanyakan peranti lain di pasaran. Ini kerana anda boleh melihat proses zum secara berperingkat dan bukannya terus bertukar dari lensa sudut luas ke lensa telefoto secara drastik.

Proses 2x zum optikal yang lebih lancar ini berjaya dicapai melalui gabungan gambar yang diambil menggunakan kedua-dua lensa itu secara serentak.

Razer Phone dijual pada harga USD699 atau bersamaan kira-kira RM2,931 (USD1 = RM4.19) dan boleh ditempah secara atas talian bermula 1 November 2017 yang lalu di Razer Store.


Instagram Memperkenalkan IGTV – Aplikasi Dan Hab Untuk Video Berdurasi Panjang

Instagram yang kini memiliki lebih daripada 1 billion pengguna hari ini melancarkan IGTV – sebuah aplikasi yang menfokuskan video semata-mata. Tidak seperti video di Instagram, video yang dipaparkan di IGTV ialah lebih berdurasi panjang sehingga sejam.

Kandungan video yang ditawarkan didalam IGTV lebih kurang seperti saluran didalam televisyen. Video akan dimainkan sebaik anda membuka aplikasi berkenaan dan ia menyokong format menegak yang kebiasaan boleh dilihat pada IG Stories.

Pemilik akaun bebas untuk memuat naik video untuk ditatap pengikut atau sebaliknya. Selain itu, aplikasi IGTV juga akan mencadangkan video yang bersesuaian untuk anda, disamping boleh meninggalkan Like, komen, dan sebagainya.

IGTV juga boleh diakses melalui aplikasi Instagram sendiri dengan menekan butang di sebelah atas bersebelahan Direct Message.

IGTV akan mula diperkenalkan secara global di peranti Android dan iOS dalam beberapa minggu lagi. Bagaimanapun, untuk pengguna di Malaysia ia telah mula ditawarkan.

Sumber


Smart Battery Case Khusus Siri iPhone 11 Kini Rasmi – Butang Khas Kamera Ditawarkan

Smart Battery Case keluaran Apple kini menyambut variasi baharu bagi siri iPhone 11, ia ditawarkan pada harga RM539 bagi ketiga-tiga model iPhone 11/11 Pro/11 Pro Max dalam pilihan warna hitam, putih dan pink sand.

Smart Battery Case ini boleh dicas lebih laju dengan pengecas USB-PD, di samping juga menyokong pengecasan melalui Lightning. Menurut Apple, ia mampu menawarkan hayat bateri lebih 50% bagi peranti anda.

Apa yang baharu dalam Smart Battery Case kali ini berbanding yang sebelumnya, adalah kehadiran butang khas kamera yang dapat membuka aplikasi kamera dengan pantas tanpa menyahkunci iPhone anda.

Anda boleh dapatkan Smart Battery Case ini di laman rasmi Apple mulai sekarang.


eGG Network dan Axle Sports ’E1 Championship Kembali Untuk Musim Baru Di Platform iRacing Dengan Pendaftaran Bermula Hari Ini!!

E1 Championship, kejuaraan perlumbaan simulator utama di Malaysia dan di seluruh rantau ini, telah kembali untuk musim yang baru dengan jumlah hadiah keseluruhan US $ 15,000. Pendaftaran dibuka dari 2 hingga 6 Ogos, sementara musim bermula pada 25 Ogos 2021.

Baru dalam Musim 2 Kejuaraan E1 akan menyaksikan pasukan dan pemandu berlumba di platform iRacing melalui 8 pusingan persaingan sengit di beberapa litar paling ikonik di dunia. Pelumba sim yang berkeinginan boleh melayari www.e1championship.com ini untuk mendaftar; dengan bayaran masuk yang sedikit lebih rendah iaitu AS $ 2,500 berbanding musim sebelumnya, untuk pasukan yang mempunyai 2 pemandu. Seluruh musim akan ditayangkan secara langsung di eGG Network dengan hosting dan komen dari Daniel Woodroof, Dez Corkhill dan Alex Yoong.

Sebilangan bakat lumba simulator teratas di rantau ini akan bertanding pada musim akan datang. Pasukan yang disahkan termasuk juara E1 yang berkuasa, Flash Axle Sports (Singapura), Blackwolf Racing (Singapura), Stratos Motorsports (Malaysia), GT Radial Eurasia Motorsports (Filipina), SafeHouse (Korea Selatan), BlackArts Racing (Macau) dan i1Racing (Brunei).

Semua pusingan akan disiarkan secara langsung di saluran eGG Network di 8 negara dan di laman Facebooknya pada hari Rabu jam 9 malam dari 25 Ogos 2021. Peminat boleh mengikuti Kejuaraan E1 di Facebook dan Instagram untuk mendapatkan kemas kini terbaru pada musim yang akan datang.


Realme 3 Pro Mula Terima Kemas Kini Sokongan Rakaman Video Gerak Perlahan 240fps

Realme kini melepaskan kemas kini untuk Realme 3 Pro. Kemas kini ini didatangkan bersama patch keselamatan terkini bulan Jun 2019 dan membawa sokongan rakaman video gerak perlahan 240fps. Anda boleh menyemak update log kemas kini pada imej di bawah :

Ia juga dilengkapi gerak isyarat baru untuk navigasi lebih baik. Dengan fail kemas kini 320MB, ketersediaan kemas kini untuk Realme 3 Pro ini akan diberikan secara berperingkat-peringkat dan ia akan bermula di India terlebih dahulu. Berminat? Muat turun di sini.


Huawei Y9 (2018) Dilancarkan – Empat Kamera, Bateri 4,000mAh, Skrin 18:9

Huawei baru sahaja memperkenalkan sebuah telefon pintar terbaru. Ia dinamakan Huawei Y9 (2018), peranti berspesifikasi pertengahan yang menawarkan beberapa ciri-ciri yang menarik.

Peranti ini disertakan paparan IPS LCD bersaiz 5.93-inci dengan nisbah skrin 18:9 bersolusi HD penuh. Mengikut kertas teknikal, ia dijana cip pemproses Kirin 659 bersama memori 3GB dan storan 32GB yang boleh diperluas dengan kad microSD.

Pada jabatan kamera, ia hadir dengan sensor kamera 16 MP + 2MP untuk berswafoto, manakala kamera belakang menerima sensor 13 MP + 2MP. Ia menjadikan peranti ini didatangkan dengan empat kamera yang sebelum ini pernah ditampilkan pada Huawei Nova 2i.

Bagi memberikan kuasa sepanjang hari, sebuah bateri sebesar 4,000mAh turut dimuatkan. Sistem operasi lebih segar dengan Android 8.0 Oreo dan antaramuka EMUI 8.0.

Ketersedian Huawei Y9 (2018) masih belum diumumkan khususnya untuk pasaran Malaysia. Bagaimanapun, pada minggu ini Huawei Malaysia akan melancarkan sebuah telefon pintar terbaru iaitu Huawei Nova 2 Lite untuk pasaran tempatan.


Rakyat Malaysia Kini Boleh Menonton Netflix

Netflix merupakan servis TV atas talian yang amat popular, namun kandungannya hanya terhad kepada beberapa lokasi sahaja. Namun kini rakyat Malaysia berpeluang menikmati rancangan dan program TV Netflix apabila servis tersebut secara rasminya memasuki pasaran Malaysia dan 130 negara lain.

Netflix boleh dinikmati pada pelbagai peranti di bawah satu akaun pengguna dan terdapat 3 pilihan pakej yang menawarkan kualiti yang berbeza. Pakej terendah boleh dinikmati pada haraga RM 33 sebulan yang membenarkan anda menonton kandungan pada kualiti standard. Untuk menikmati kandungan premium dan HD, anda boleh mendapatkan pakej lain pada harga RM 42 dan RM 51.


ZTE Bakal Menawarkan Telefon Pintar 5G Bermula Hujung Tahun Ini

Bukan Samsung, bukan Huawei, apatah lagi Apple, tetapi ZTE yang berasal dari China tidak lama lagi bakal tampilkan telefon pintar berkeupayaan 5G seawal penghujung tahun ini. ZTE yang hampir pupus di pasaran Amerika Syarikat hari ini mengemas kini portfolio mereka dengan membuat gerak langkah baru.

Dalam pengumuman yang dibuat oleh CEO ZTE, Lixin Cheng bersama Bloomberg mengesahkan syarikat di bawah jagaannya akan melancarkan telefon pintar dengan sokongan liputan rangkaian 5G di Amerika Syarikat bermula hujung tahun ini atau seawal tahun hadapan. Selain itu, mereka juga akan memperkenalkan tablet 5G atau hub internet tanpa-wayar bersama-sama.

Ini menjadikan ZTE antara syarikat yang paling awal melancarkan peranti 5G ke pasaran dunia. Jadi, adakah Malaysia negara yang layak menerima teknologi sebegini? Tinggalkan komen anda.

Sumber


KECOH! Aplikasi WhatsApp, Facebook & Instagram Tidak Boleh Diakses

Ramai yang mula tidak senang duduk apabila aplikasi Facebook, WhatsApp, dan Instagram kini mengalami masalah untuk diakses oleh pengguna di seluruh dunia. Difahamkan, pengguna di Malaysia juga mengalami masalah yang sama.

Facebook dan Instagram tidak dapat diakses di mana paparan tidak boleh disegarkan dan laman utama Facebook pula tidak tersedia. Manakala WhatsApp pula, mesej tidak dapat dihantar ataupun diterima.

Sehingga kini, masih belum ada sebarang kenyataan daripada pihak Facebook berhubung masalah ini. Kami akan mengemaskini untuk update yang selanjutnya. Adakah anda semua juga hadapi masalah yang sama?


Apple iPhone X Dijual Pada Harga RM5,149 Dan RM5,899

Seperti yang diketahui, pra-tempahan untuk iPhone 8 dan iPhone 8 Plus bermula pada harga RM3,649 sehingga RM4,899 sebuah. Kini, laman rasmi Apple Malaysia berkongsi pula harga bagi iPhone X. Bagi anda peminat tegar, peranti tercanggih Apple 2017 ini dijual pada harga di atas RM5 ribu seunit.

Harga yang dicadangkan ini jauh lebih mahal berbanding iPhone 8 Plus berkapasiti 256GB. Untuk versi 64GB, iPhone X dijual dengan tanda harga RM5,149 manakala versi 256GB pula berharga RM5,899. Sekaligus, ia menjadikan iPhone X adalah yang termahal pernah dijual oleh Apple.

iPhone X edisi terhad ini membawakan beberapa ciri ‘baharu’ seperti imbasan wajah FaceID, paparan penuh True Tone, sokongan kalis air, kerangka panel gelas, pengecasan pantas dan tanpa wayar serta cip paling berkuasa A11 Bionic.

Setakat ini, Apple Malaysia belum lagi menyertakan tarikh keberadaan iPhone X di pasaran tempatan.


Parallel Wireless Mengumumkan Perkongsian dengan Etisalat untuk Menyampaikan Pelaksanaan O-RAN Asia Tengah yang Pertama di Afghanistan

Kedua-dua syarikat ini akan bekerjasama dengan Intel dan Supermicro untuk menyediakan liputan luar bandar dan bandar yang menjimatkan kos

NASHUA, New Hampshire, 7 April 2021 /PRNewswire/ — Parallel Wireless, Inc., syarikat RAN Terbuka yang terkemuka dan berpangkalan di A.S., hari ini mengumumkan perkongsiannya dengan Etisalat, salah sebuah syarikat pengendali telekomunikasi terkemuka di dunia di Afghanistan (diiktiraf oleh Ookla® Speedtest® sebagai rangkaian mudah alih terpantas di dunia pada tahun 2020) untuk memberikan penyelesaian RAN Terbuka bagi 5G 4G 3G 2G yang mematuhi O-RAN, natif awan pertama di dunia, dengan kerjasama Intel dan Supermicro, menjadikannya syarikat pertama di Asia Tengah yang melaksanakan RAN Terbuka.

Afghanistan telah menyaksikan peningkatan yang kukuh dalam jalur lebar mudah alih dengan kadar penembusan yang mencapai 22% pada tahun 2019, meningkat daripada 1% pada tahun 2013. Walaupun jalur lebar mudah alih masih dalam peringkat awal pembangunan, pertumbuhan dijangka berlaku pada tahun 2022.

Pengendali rangkaian mudah alih di Asia Tengah menghadapi tekanan yang kuat untuk mengembangkan perniagaan dan operasi mereka bagi menjana keuntungan. Untuk menangani cabaran ini memerlukan inovasi industri yang memberi tumpuan kepada pengurangan CAPEX dan OPEX serta membuka rangkaian bagi mengelakkan sebarang penguncian vendor. Rangkaian 2G, 3G atau 4G yang ditentukan oleh perkakasan tradisional memerlukan peralatan yang mahal dan besar untuk digunakan, dikendalikan atau dinaik taraf.

Penyelesaian RAN Terbuka kini tersedia pada masa yang terbaik kerana penyelesaian RAN Terbuka Parallel Wireless membuktikan prestasi, kualiti perkhidmatan dan manfaat kos kepada enam benua. Parallel Wireless juga menerajui inovasi dalam RAN Terbuka, termasuk seni bina rangkaian pertama di dunia yang menyatukan semua standard ketersambungan mudah alih – 2G, 3G, 4G, and 5G– menggunakan perisian dan natif awan yang sama.

Di Afghanistan, Parallel Wireless berinovasi dengan rakan kongsi ekosistem untuk memberikan:

Matlamat strategik Etisalat adalah untuk membina dan mengembangkan rangkaian tanpa wayar bagi menyediakan perkhidmatan digital generasi seterusnya kepada pelanggannya di rantau ini. Melalui kolaborasi dengan Parallel Wireless, Intel dan Supermicro, perkara ini boleh dicapai dengan:

Petikan sokongan

Hatem Bamatraf, Ketua Pegawai Teknologi-Antarabangsa Etisalat Group berkata: “Kombinasi RAN Terbuka, pemayaan dan automasi akan membolehkan Etisalat untuk memenuhi keperluan pelanggan kami dengan penjimatan kos yang terbaik di Asia Tengah. Kebolehan menggunakan sistem RAN Terbuka ini bukan sahaja membantu kami memperluas pelaburan awal kami malah dapat memberi perkhidmatan baharu dengan lebih cepat. Parallel Wireless bersama-sama dengan Intel dan Supermicro telah menjadi rakan strategik sejati dan penggerak utama dalam pelaksanaan RAN Terbuka ini.”

Jeff Sharpe, Pengarah Penyelesaian Edge/5G Supermicro berkata, “Kami gembira dapat bekerjasama dengan Etisalat, Parallel Wireless dan Intel untuk membolehkan ekosistem terbuka dalam penyelesaian RAN terpisah menggunakan perkakasan RAN neutral vendor dan teknologi yang ditentukan perisian berdasarkan antara muka terbuka dan standard yang dibangunkan komuniti.”

Amrit Heer, Pengarah Jualan Parallel Wireless berkata, “Dalam kolaborasi dengan rakan kongsi ekosistem ini, Parallel Wireless berhasrat untuk menjadikan RAN lebih terbuka dan fleksibel. Walaupun terdapat inovasi yang signifikan berlaku, masih terdapat banyak jurang dan cabaran yang menyukarkan penggunaan penyelesaian RAN Terbuka yang menyeluruh dan keadaan ini amat membebankan pengendali. Kami percaya ia merupakan masa yang ideal untuk menyelaras dan bekerjasama dalam menyelesaikan cabaran utama bagi memberikan penyelesaian RAN inovatif yang tersedia untuk penggunaan komersial. Melaksanakan platform perisian pematuhan O-RAN kami yang terkemuka di dunia akan membolehkan Etisalat menggunakan perkhidmatan baharu dengan cepat, lancar dan lebih dipercayai.”

Tentang Etisalat Group

Etisolat Group ialah salah satu kumpulan syarikat telekomunikasi dalam pasaran baru muncul yang terkemuka di dunia. Dengan pendapatan bersih disatukan mencecah AED51.7 bilion dan keuntungan bersih disatukan sebanyak AED9.0 bilion pada tahun 2020, kadar kredit yang tinggi mencerminkan kunci kira-kira syarikat yang kukuh dan membuktikan prestasi jangka panjang syarikat.

Beribu pejabat di Abu Dhabi, Etisalat telah ditubuhkan lebih empat dekad yang lalu di UAE sebagai penyedia perkhidmatan telekomunikasi pertama di negara tersebut. Sebagai sebuah organisasi cip biru antarabangsa, Etisalat Group memberi penyelesaian dan perkhidmatan inovatif kepada 154 juta pelanggan di 16 buah negara di seluruh Timur Tengah, Asia dan Afrika.

Etisalat diberi penarafan sebagai jenama terkuat dalam semua kategori di rantau Timur Tengah dan Afrika (MEA) oleh Brand Finance. Etisalat telah diiktiraf sebagai rangkaian mudah alih terpantas di seluruh dunia oleh Ookla® Speedtest® pada tahun 2020, yang memberikan pengalaman paling unggul kepada pelanggannya.

Tentang Parallel Wireless

Di Parallel Wireless, kami percaya bahawa perisian berkuasa untuk memanfaatkan peluang-peluang hebat di dunia. Kami mengubah cara rangkaian tanpa wayar dibangunkan dan dikendalikan. Kami sedang memperbaharui cara perkakasan, perisian dan awan bekerjasama untuk mengubah penggunaan yang ekonomi kepada para pengguna. Platform perisian pematuhan O-RAN ALL G (2G 3G 4G 5G) kami membentuk seni bina RAN terbuka, selamat dan pintar untuk memberi ketersambungan tanpa wayar, supaya semua orang boleh berhubung pada bila-bila masa, di mana-mana sahaja dan dengan cara yang mereka pilih. Kami terlibat dengan lebih 50 syarikat MNO global dan telah diiktiraf oleh lebih 74 anugerah industri. Teras kekuatan kami ialah pasukan Pembangun yang menghargai inovasi, kerjasama, keterbukaan dan kejayaan pelanggan. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Logo – https://ering.com.my/wp-content/uploads/2021/04/parallel-wireless-mengumumkan-perkongsian-dengan-etisalat-untuk-menyampaikan-pelaksanaan-o-ran-asia-tengah-yang-pertama-di-afghanistan.jpg

Keywords: Entertainment Mobile Entertainment Telecommunications Telecommunications Carriers and Services Wireless Communications Trade policy Trade show news

Source: PRNEWSWIRE


MoneyGram Mengumumkan Lanjutan Kerjasama selama Tiga Tahun dengan SBI Remit di Jepun

TOKYO, 8 April 2021 /PRNewswire/ — MoneyGram International, Inc, peneraju global dalam pemindahan wang dan pembayaran P2P rentas sempadan, hari ini mengumumkan pelanjutan kerjasama selama tiga tahun dengan SBI Remit Co., Ltd., salah satu rakan kongsi utama Syarikat tersebut di Jepun. Selama lebih sedekad, MoneyGram dan SBI Remit telah menyampaikan perkhidmatan pemindahan wang dengan harga berpatutan dan inovatif untuk memenuhi peningkatan keperluan bagi gabungan pangkalan pelanggan mereka melalui kedua-dua saluran digital dan secara langsung. Ketika MoneyGram meneruskan pengembangannya di seluruh Asia Pasifik, lanjutan kerjasama ini merupakan kejayaan yang penting untuk MoneyGram di rantau ini.

“Kami teruja untuk melanjutkan kerjasama kami dengan SBI Remit selama tiga tahun lagi ketika kami meneruskan pengembangan di seluruh Asia Pasifik dan membolehkan lebih ramai pelanggan mengirim dan menerima wang kepada dan daripada keluarga serta rakan-rakan di seluruh dunia,” kata Grant Lines, Ketua Pegawai Pendapatan Global MoneyGram. “Melalui perkongsian strategik dengan syarikat-syarikat seperti SBI Remit, kami kekal memberi tumpuan kepada inisiatif pengalaman pelanggan serta meningkatkan pilihan untuk memenuhi keperluan pengguna yang semakin meningkat.”

“MoneyGram menjadi rakan kongsi kiriman wang antarabangsa pertama kami pada November 2010 dan kami amat teruja dengan hubungan yang diperbaharui dengan rakan kongsi jenama kami yang dipercayai,” kata Nobuo Ando, Pengarah Perwakilan SBI Remit. “Di SBI Remit, kami memperluas pilihan kepada para pelanggan untuk mendepositkan wang tunai ke dalam kad Remit mereka. Melalui perkhidmatan seperti ini, kami akan terus menawarkan pelanggan di Jepun dengan lebih banyak kemudahan untuk mengirim wang ke kampung halaman mereka melalui MoneyGram.”

Bagi meraikan pencapaian ini, MoneyGram dan SBI Remit akan melancarkan promosi istimewa kepada para pelanggan. Para pelanggan SBI Remit yang melakukan transaksi melalui MoneyGram sebelum 31 Mac 2022 akan berpeluang untuk memenangi hadiah wang tunai daripada keseluruhan jumlah hadiah yang bernilai JPY1,200,000. Terdapat 10 pemenang pada setiap bulan dan setiap pemenang akan memenangi JPY10,000.1

Untuk menggunakan perkhidmatan MoneyGram dengan SBI Remit, pengirim boleh mendaftar di laman web SBI Remit di www.remit.co.jp. Pengirim kemudiannya boleh mendepositkan wang ke dalam akaun deposit SBI Remit di Mizuho Bank, Sumitomo Mitsui Bank dan Resona Bank. Deposit juga boleh dibuat melalui kad SBI Remit di ATM Japan Post Bank atau ATM Lawson Bank atau boleh juga dibuat melalui pembayaran tunai dari FamiPort di mana-mana lokasi Family Mart di seluruh Jepun.

Tentang MoneyGram International, Inc.MoneyGram ialah peneraju evolusi pembayaran P2P digital. Dengan strategi yang bertujuan untuk memudahkan pergerakan wang, budaya inovasi teknologi kewangan (fintech) yang kukuh serta keupayaan yang berpusatkan pelanggan, MoneyGram telah berkembang dengan memberikan perkhidmatan kepada hampir 150 juta orang di seluruh dunia selama lima tahun yang lalu.

Syarikat ini memanfaatkan platform berasaskan API, mudah alih dan moden serta bekerjasama dengan jenama terkemuka di dunia untuk memberikan perkhidmatan kepada pengguna melalui MoneyGram Online (MGO), perniagaan digital langsung kepada pengguna, rangkaian peruncitan global dan perniagaan kewangan baharunya untuk pelanggan perusahaan iaitu MoneyGram sebagai Perkhidmatan.

Untuk maklumat lanjut, sila layari ir.moneygram.com dan ikuti @MoneyGram

Hubungan Mediamedia@moneygram.com

1Tertakluk kepada terma dan syarat

Logo – https://ering.com.my/wp-content/uploads/2021/04/moneygram-mengumumkan-lanjutan-kerjasama-selama-tiga-tahun-dengan-sbi-remit-di-jepun.jpg

Keywords: Banking/Financial Service Computer/Electronics Contracts Financial Technology

Source: PRNEWSWIRE


Huawei Percepat Pembangunan Ekosistem HMS tatkala Menantikan Era 5G

BARCELONA, 27 Februari 2020 /PRNewswire/ — Huawei Consumer Business Group (CBG) hari ini menganjurkan pelancaran Maya Produk dan Strategi di Barcelona, Sepanyol bilamana ia mengumumkan siri produk dan strategi 5G baharu, selain kemajuan terkini Huawei Mobile Services (HMS) dan HUAWEI AppGallery

Menerusi pengenalan operasi HMS Core, Huawei menyediakan cara untuk pembangun mempercepatkan penyepaduan HMS Core ke dalam aplikasi mereka. Richard Yu, Ketua Pegawai Eksekutif Huawei Consumer Business Group, berkata: “Tatkala kami meningkatkan strategi Kehidupan AI Lancar Semua-senario kami, kami turut mempercepatkan pembangunan ekosistem semua-senario HMS kami. Bekerjasama secara kolaboratif dengan pembangun, kami akan memastikan pengguna akan diberikan dengan pengalaman pengguna yang berkualiti tertinggi tatkala kami melangkah ke arah pertumbuhan 5G.”

Pengalaman aplikasi yang selamat, beraneka dan global

HUAWEI AppGallery ialah platform pengedaran aplikasi rasmi Huawei. Dengan rekod prestasi selama sembilan tahun bagi pengagregatan dan pembangunan aplikasi, HUAWEI AppGallery ialah salah satu daripada tiga kedai aplikasi utama di dunia, menawarkan perkhidmatan kepada lebih 600 juta pengguna peranti Huawei di lebih 170 negara/wilayah dengan kurasi beraneka antara aplikasi global dan tempatan. Pada tahun 2019, HUAWEI AppGallery mempunyai lebih daripada 400 juta pengguna aktif bulanan di seluruh dunia, menyumbang kepad 210 bilion muat turun sepanjang tahun berkenaan. Ketika Huawei memperkenalkan perkhidmatan penyetempatan dalam pasaran-pasaran tambahan, HUAWEI AppGallery akan membawakan aplikasi yang lebih popular, inovatif dan dipercayai kepada pengguna peranti Huawei di seluruh dunia.

HUAWEI AppGallery turut menawarkan Aplikasi Pantas, satu kategori inovatif aplikasi pemasangan percuma yang sentiasa disediakan atas-permintaan. Pada masa kini, terdapat lebih 1,700 Aplikasi Pantas disediakan di HUAWEI AppGallery.

HMS ke peringkat global

HUAWEI Mate Xs baharu yang dilancarkan hari ini merupakan satu bukti komitmen Huawei terhadap HMS. Ia telah dipramuatkan dengan siri aplikasi HMS yang dioptimuman untuk faktor bentuk baharu termasuk HUAWEI AppGallery, HUAWAEI Assistant, HUAWEI Video dan banyak lagi.

Menyokong lebih daripada 30 bahasa dan menawarkan perkhidmatan kepada lebih 180 juta pengguna aktif bulanan di seluruh dunia, HUAWEI Assistant menyediakan kandungan khusus kepada pengguna mengikut lokasi, waktu tempatan dan cuaca mereka. Meleret ke kanan dari skrin utama, widget tersebut kini menyediakan kemas kini langsung untuk lebih 150 acara sukan dan pasaran saham.

HUAWEI Video ialah platform video yang menawarkan kurasi beraneka kandungan video atas permintaan. Pada masa kini, Huawei bekerjasama dengan Universal Studios, Sony, BBC dan Disney untuk menawarkan kandungan global dan setempat yang berkualiti tinggi kepada lebih 160 juta pengguna aktif bulanan di seluruh dunia.

Memperkasa ketersambungan yang lancar, HMS memainkan peranan kritikal dalam mempercepatkan pewujudan strategi Kehidupan AI Lancar Semua-senario “1+8+N” Huawei. Pembangun dialu-alukan untuk menjadi sebahagian daripada ekosistem ini dan bersama-sama Huawei, memupuk ekosistem pintar yang memperkasa pengguna global dalam era 5G.

Keupayaan terbuka sediakan sokongan pembangun penuh

HMS Core 4.0 ialah koleksi alatan yang dihasilkan untuk rakan kongsi dan pembangun aplikasi Huawei bagi mencipta pengalaman unik dan baharu yang memanfaatkan keupayaan perkakasan dan perisian penuh yang dapat ditawarkan oleh peranti Huawei. Semasa menyampaikan ucapan dasar beliau, Richard Yu memperkenalkan beberapa kit pembangun yang disediakan sebagai sebahagian daripada kit alatan, termasuk Kit Pembelajaran Mesin, Kit Imbas dan Kit Peta dan banyak lagi.

Pada masa kini, terdapat lebih 1.3 juta pembangun yang berdaftar dengan HMS dan lebih 55,000 aplikasi diintegrasikan dengan HMS Core. Semakin banyak pembangun global menyertai ekosistem HMS dan melancarkan aplikasi mereka ke HUAWEI AppGallery, bersama-sama membawa pengalaman yang lebih baik buat pengguna global.

Sistem keselamatan semua-senario lindungi privasi pengguna global

Huawei sentiasa meletakkan keselamatan siber dan perlindungan privasi sebagai keutamaan tertinggi. Rangka kerja pematuhan privasi global peranti Huawei mematuhi Prinsip Privasi Diterima Umum (GAPP) yang dikeluarkan oleh AICPA/CICA, Peraturan Perlindungan Data Umum (GDPR) serta undang-undang dan peraturan tempatan di negara-negara berbeza.

Selepas memperoleh pensijilan keselamatan ISO/IEC 27001 dan CSA Star pada tahun 2015 serta pensijilan standard privasi ISO/IEC 27018 pada tahun 2019, HMS juga menjadi salah satu daripada yang pertama lulus pensijilan ISO/IEC 27701, seraya menjadikan Huawei sebagai peneraju dalam pengurusan keselamatan, ketelusan dan pematuhan privasi untuk data peribadi.

Latar Belakang Huawei Consumer BG Produk dan perkhidmatan Huawei terdapat di lebih 170 buah negara dan digunakan oleh sepertiga daripada penduduk dunia. Empat belas buah pusat penyelidikan dan pembangunan (R&D) telah ditubuhkan di Amerika Syarikat, Jerman, Sweden, Rusia, India dan China. Huawei Consumer BG ialah salah satu daripada tiga unit perniagaan Huawei dan meliputi telefon pintar, komputer peribadi (PC) dan tablet, produk boleh pakai, perkhidmatan awan dan sebagainya. Rangkaian global Huawei dibina menerusi lebih 32 tahun kepakaran dalam industri telekomunikasi dan dikhususkan untuk membawa kemajuan teknologi yang terkini kepada pengguna di seluruh dunia.

Untuk maklumat lanjut sila hubungi: https://consumer.huawei.com

Untuk kemas kini tetap mengenai Huawei Consumer BG, ikuti kami di:Facebook: https://www.facebook.com/huaweimobile/ Twitter: https://twitter.com/HuaweiMobile Instagram: https://www.instagram.com/huaweimobile/ YouTube: https://www.youtube.com/user/HuaweiDeviceCo LinkedIn: https://www.linkedin.com/company/10617746/

Foto – https://photos.prnasia.com/prnh/20200225/2728653-1-a?lang=0Foto – https://photos.prnasia.com/prnh/20200225/2728653-1-b?lang=0Foto – https://photos.prnasia.com/prnh/20200225/2728653-1-c?lang=0

Keywords:  Computer/Electronics Telecommunications Telecommunications Carriers and Services Telecommunications Equipment Wireless Communications

Source: PRNEWSWIRE


Tawaran Istimewa TIME Bersempena Hari Malaysia

Bersempena sambutan Hari Malaysia pada esok hari, TIME menawarkan 100 minit panggilan percuma kepada pengguna talian mereka. Namun bukan seperti tawaran yang biasa diberikan pembekal perkhidmatan, 100 minit panggilan percuma tersebut boleh digunakan untuk panggilan domestik dan juga antarabanagsa.

Jika anda mempunyai saudara atau rakan di luar negara, bolehlah gunakan peluang ini untuk bertanya khabar dan bersembang lama dengan mereka.


Butang Reaksi Bakal Menjelma Di Dalam Facebook Messenger

Kira-kira setahun yang lalu, Facebook memperkenalkan butang reaksi di dalam platform sosial mereka. Butang reaksi dilihat sebagai langkah alternatif yang diambil Facebook apabila mereka enggan mengikut permintaan pengguna yang mahukan butang dislike digunakan di samping butang utama like.

Menurut Facebook, mereka kini sedang mencuba butang reaksi di dalam aplikasi Messenger, dan ketika ini sekelompok kecil pengguna sudah pun mendapat akses kepada butang reaksi di dalam aplikasi mereka. Masih tidak dapat dipastikan bilakah fungsi ini akan dilancarkan kepada pengguna umum.


[ Poket Tip ] Panduan Perjalanan Lancar Sempena CNY 2019 – Saranan Waze

Tahun Baru Cina 2019 bakal menjelang, ramai orang sudah pun bersiap-sedia balik ke halaman kampung. Sempena cuti panjang ini, isu kesesakan di lebuh raya juga menjadi masalah utama setiap tahun. Oleh itu, Waze telah berkongsi ramalan trafik untuk perjalanan yang lebih selamat dan cekap bagi perayaan ini.

Memilih masa yang sesuai dan tepat untuk memulakan perjalanan anda mungkin agak sukar, tetapi sekurang-kurangnya ada panduan dari Waze dengan beberapa ramalan trafik mampu membantu mengurangkan masa berada di dalam kesesakan.

Ikuti saranan dari Waze di bawah, sedikit sebanyak mampu membantu anda semua.

__________________________________________


OnePlus Bakal hadir Dengan Sokongan HDR10+? Beri Paparan Yang Lebih Mempersona

Seperti yang diketahui, OnePlus bakal memperkenalkan siri OnePlus 7 pada 14 Mei. Pelbagai maklumat tertiris yang diketahui setakat ini. baru – baru ini CEO onePlus, Pete Lau mendedahkan lagi dalam satu muat naik Tweet di akaun Twitter miliknya bahawa OnePlus 7 Pro bakal menerima sokongan HDR10+.

Sokongan ini secara langsung memberikan warna yang menarik, Dynamic Range yang tinggi dan pelbagai lagi. Ia pastinya jauh lebih baik dari HDR10 kerana ia mampu untuk mencerahkan sehingga 4000 nits.

Terdahulu, Pete Lau turut mendedahkan bahawa OnePlus menerima Pengiktirafan IP untuk kalis air yang mana ia boleh direndam tanpa ada sebarang masalah.

Pasti ramai tidak sabar menantikan kehadiran peranti ini. Jadi sama-sama kita nantikan pelancarannya dalam seminggu sahaja lagi!!!


lollicam

lollicam adalah aplikasi penggambaran yang diilhamkan oleh fotografi sebenar yang menawarkan fungsi suntingan dan perkongsian gambar ke satu tahap terbaru. Dengan bantuan aplikasi ini, anda bukan sahaja boleh mengambil gambar selfie, malah juga boleh membuat rakaman video sekali gus menyuntingnya tanpa masalah.

Terdapat sebanyak 400 pelekat dan efek menarik yang boleh digunakan semasa membuat suntingan gambar mahupun video. Hasil gambar ini bukan sahaja boleh dikongsikan ke laman sosial dengan meletakkan hashtag popular seperti #Selfie #BestMeSelfie #VideoSelfie #Family #Smile #LikeforLike dan pelbagai lagi.

Muat Turun


【Leaked】 Meizu Pro 7 – Rekaan Pelik Pada Panel Belakang

Syarikat Meizu dari China ini baru sahaja menawarkan pelbagai model peranti mereka dari kelas permulaan sehingga ke kelas atasan pada awal bulan April yang lalu, terbaru ketirisan gambar mula tersebar yang memperlihatkan reka bentuk pelik pada panel belakang Meizu Pro 7.

Nampaknya, Meizu telah meletakkan sistem dwi kamera pada flagship mereka bersama-sama ‘paparan kedua’ yang berfungsi menunjukkan masa dan notifikasi. Tujuan paparan kedua ini direka masih tidak diketahui atau mungkin ia hanya sekadar ‘gimik’ sahaja.

Meizu Pro 7 akan hadir dengan paparan 5.2 inci bersama fungsi 3D Touch beserta RAM 6GB dan dijangka akan dilancarkan pada bulan ini.


Dapatkan Telefon Pintar Swafoto Terhebat vivo Secara Percuma Atau Serendah RM1

Kini anda boleh mendapatkan telefon pintar vivo V5s dan Y55s dengan harga serendah RM1 atau Percuma dengan melanggan pakej bundel dari Digi atau Maxis. Harga yang disyorkan untuk peranti vivo V5s adalah RM1,299 manakala vivo Y55s pula pada harga RM799.

Digi menawarkan vivo V5s dan Y55s dengan pelan pascabayar sama ada 78/108/138 melalui pembayaran mudah 0% atau mengikut kontrak yang ditetapkan.

Sementara itu, Maxis juga menawarkan pelan MaxisOne 158 dan 188 kepada pelanggan yang mahukan telefon pintar vivo V5s pada harga RM1 sahaja.

Manakala untuk peranti vivo Y55s akan diberikan secara percuma jika pelanggan berminat untuk membawa pulang dengan kontrak pelan 128/158/188 di Maxis.

Telefon pintar vivo V5s menfokuskan penggunaan kamera yang mengutamakan kamera hadapan, fungsi Selfie Softlight memberikan anda rakaman gambar seperti berada di studio fotografi profesional. Di samping itu, kapasiti storan boleh ditambah dengan sokongan kad microSD sehingga 256GB.

Anda juga boleh mendapatkan vivo V5s dalam pilihan warna baru Rose Gold yang dilancarkan tempoh hari.


Gambar Konsert Di Tangan Anda! Keupayaan Kualiti Gambar Terbaik Hanya Dari Siri HUAWEI P30!

Jika anda tanya, apa minat rakyat Malaysia? Haa… jawapannya selain suka jalan-jalan cari makan, semestinya ajak member-member pergi konsert terutamanya penyanyi paling popular atau diminati mengadakan persembahan konsert di Malaysia, mesti heboh-heboh menanti hari itu tiba kan?!

Konsert jelajah “Blue Live In Malaysia 2019” dari boyband popular Britain, BLUE yang baru sahaja menutup tirai berjaya menyambut kemeriahan dan sokongan penuh dari peminat mereka. Namun, keindahan ini hanya boleh dijadikan ingatan manis dalam memori kecuali anda mampu mengambil gambar yang cukup menarik dan jelas dalam persembahan tersebut.

Masalah ini biasanya berlaku bagi yang duduk agak jauh dari pentas, sebenarnya bolehkah anda mengambil gambar penyanyi kegemaran anda dari jauh? Boleh je… Cuba lihat gambar dari konsert Blue ini, ia seolah-olah diambil dengan peranti pintar yang mempunyai kuasa penggambaran hebat.

Walaupun duduk jauh dari pentas, tetapi setiap penyanyi di atas pentas masih boleh dilihat dengan jelas. Ini pastinya membolehkan semua penonton menikmati konsert seolah-olah mereka duduk di barisan hadapan. Sangat luar biasa dan menarik, bukan? Tidak dapat dinafikan bahawa gambar ini mungkin diambil dengan sebuah peranti pintar HUAWEI, pengeluar peranti pintar yang sangat terkenal dengan keupayaan kamera mereka.

Tahun lepas HUAWEI telah memperkenalkan peranti pintar pertama di dunia yang menggunakan teknologi tri-kamera iaitu siri P20, di mana secara automatik mentakrifkan semula cara kita menangkap detik-detik kehidupan.

Sebagai seorang perintis dalam memajukan bidang penggambaran peranti pintar, HUAWEI sentiasa melangkah ke depan dengan membawa peningkatan bahkan pengemaskinian baharu pada peranti mereka. Susulan pelancaran siri P20, siri Mate 20 Pro juga menggabungkan teknologi tri-kamera yang mana berjaya mencapai skor 109 dalam tanda aras DxOMark, mewarisi kemerlangan P20 Pro.

Sebelum itu Richard Yu, Ketua Pegawai Eksekutif HUAWEI juga telah berkongsi satu gambar bulan ke akaun Weibo dengan capsyen ia adalah salah satu gambar bulan terbaik yang pernah diambil dalam hidupnya. Daripada watermark, ia kemungkinan besar diambil dengan HUAWEI P30, peranti pintar yang bakal diperkenalkan 26 Mac dengan slogan “Rewrite The Rules”.

Pelancaran siri HUAWEI P30 di Malaysia juga menyediakan tawaran menarik khas peminat siri ini, iaitu hadiah percuma HUAWEI Backup. Ia merupakan sebuah pemaju cakera keras berkapasiti 1TB yang boleh anda gunakan untuk penyimpanan data.

Apa kejutan menarik lagi yang siri HUAWEI P30 ini akan tampilkan? Sila tunggu 26 Mac nanti. Sementara itu sebelum ketibaan siri P30, anda juga boleh menerokai kehebatan siri Mate 20 menerusi Huawei Online Shop.

#Advertorial dari HUAWEI Malaysia


IPC Shopping Centre Sambut Ketibaan Tahun Baharu Cina Dengan Pengalaman Realiti Terimbuh

KUALA LUMPUR, Malaysia, 1 Februari 2021 /PRNewswire/ — IPC Shopping Centre dengan sukacitanya melancarkan sambutan Tahun Baharu Cina bertema ‘Niu Niu New Year’ dengan menawarkan pengalaman membeli-belah ‘figital’, iaitu gabungan dunia fizikal dan juga digital, kepada orang ramai. Mulai sekarang sehingga 21 Februari 2021, para pembeli boleh melayari tawaran eksklusif di laman Instagram dan Facebook IPC dan menikmati diskaun istimewa untuk membeli barangan yang akan dihantar oleh penyedia khidmat penghantaran seperti GoGet dan Beep ke depan pintu.

Twist into a healthier ‘niu’ you this Chinese New Year

Sempena dengan tahun lembu yang membawa kemakmuran, orang ramai boleh melompat, bermain gendang dan bersenam untuk meningkatkan kecergasan dengan mengikuti gerak tari lembu animasi dalam video senaman yang dipaparkan oleh IPC. Para pembeli juga akan diberi ganjaran e-baucar RM10 ‘Niu Niu CNY’ apabila melakukan senaman dengan mengguna pakai filter lembu yang boleh didapati di media sosial IPC dan berkongsi video tersebut di laman Instagram atau Facebook peribadi dengan hashtag #NiuYearNewMe.

“Sesungguhnya menjaga kesihatan amat penting, lebih-lebih lagi dalam kebiasaan baharu,” kata Mark Tan, Pengarah Pemasaran IPC Shopping Centre. “Konsep ‘Niu Niu New Year’ telah menjadi sebahagian daripada perancangan kami sejak tahun lepas. Kami ingin meraikan ‘Niu Year’ (tahun baharu) dengan mendorong pengunjung kami untuk kekal cergas seperti lembu jantan dan meningkatkan tahap kesihatan masing-masing memandangkan musibah yang melanda sejak tahun lepas. Dengan pelaksanaan perintah kawalan pergerakan, kami telah mengurangkan aktiviti sambutan di lokasi dan memberi tumpuan untuk membawakan konsep ini secara langsung dalam dunia maya.”

“Semasa mencipta filter realiti terimbuh lembu ini dan menggandingkannya dengan video senaman, matlamat kami ialah membawakan kepada komuniti pengunjung kami pengalaman interaktif yang biasa dialami mereka semasa mengunjungi Pusat Beli-Belah IPC. Kami berharap menerusi inisiatif ini, seisi keluarga boleh kekal aktif bersama dan menjadi sihat dan kuat seperti lembu sambil mereka bergiat cergas untuk menghidupkan kemeriahan Tahun Baharu Cina, dan akhirnya kita sama-sama membuka lembaran baharu dan melepaskan diri daripada belenggu pandemik,” tambahnya.

Dalam kesibukan masyarakat Cina sempena perayaan, IPC juga masih boleh dikunjungi kerana pusat beli-belah ini dan gedung penyewanya mempunyai permit operasi daripada Kementerian Perdagangan Antarabangsa dan Industri (MITI) untuk dibuka dan berkhidmat kepada masyarakat.

Dalam usaha mewujudkan ruang yang selamat bagi pengunjung, IPC telah menggiatkan kerja sanitasi dan menggunakan disinfektan elektrolisis yang diluluskan oleh Kementerian Kesihatan Malaysia (KKM) untuk mensterilkan ruang dalam tempoh masa yang lebih singkat. IPC juga komited untuk mengekalkan tahap piawaian kebersihan, pengesanan hubungan dan penjarakan sosial yang tinggi menurut arahan terbaharu kerajaan untuk menyekat penularan virus dan menjamin kesejahteraan semua pembeli, pekerja, penyewa dan masyarakat setempat.

Menyedari perubahan gaya hidup semasa dan memenuhi keperluan orang ramai untuk mengimbangi masa antara membuat persediaan tahun baharu dan tuntutan kerja di rumah, IPC telah melantik GoGet sebagai rakan beli-belah peribadi rasmi untuk memberi pembeli pilihan beli-belah alternatif. Selain daripada membuat pembelian di dalam gedung, pelanggan juga boleh mendapatkan khidmat pembeli peribadi dari GoGet untuk membeli barangan untuk mereka, mengambil barangan dari pusat kutipan yang ditetapkan di pintu masuk LG1 IPC Shopping Centre atau meminta barangan dihantar terus ke depan pintu mereka. Tambahan lagi, pembeli juga boleh merancang dan membeli makanan harian dan sajian Makan Besar Raya Cina, yang boleh dihantar terus ke rumah mereka menerusi khidmat penghantaran seperti Beep, GrabFood, dan Food Panda.

Sempena dengan perayaan, pengunjung boleh menebus Hadiah Ganjaran Niu Niu dari Kaunter-i yang terletak di Tingkat G, IPC Shopping Centre apabila mereka membeli dan berbelanja di kedai.

Untuk maklumat lanjut mengenai kempen “Niu Niu New Year” IPC Shopping Centre, sila layari http://www.ipc.com.my/niuniu.

Source: PRNEWSWIRE


Hinsense Malaysia Melancarkan 3 Produk Yang Best Giler!!! 4K ULED TV, 4 Door Inverter Fridge & R32 Inverter Air Conditioner

Hisense Malaysia  hari ini telah melancarkan 3 produk baharu yang sangat menakjubkan iaitu 4K ULED TV, 4 Door Inverter Fridge dan R32 Inverter Air Conditioner

Televisyen ini pastiny hadir dengan spesifikasi yang sangat baik. Hadir dengan Full Array Local Dimming (180 zones), Quantum Dot Technology dan juga Wide Colour Gamut.

Kaki game dan kaki suka suka boleh menikmati kehebatan tv ini apabila ia hadir dengan game mode dan Sport mode. Bunyi speaker yang sangat baik juga daripada Dolby Atmos dan JBL Sound Solution.

Peti sejuk ini direka khas dengan Metal-Tech Cooling. MEnariknya, peti ais ini mampu memperlihatkan Fast Freezing yang mampu menyejukkan dalam jangka waktu yang sangat pantas.

DIsebabkan oleh Dual-Tech Cooling technology, ia mampu mengawal suhu dengan baik.

PEnghawa dingin ini tersedia dalam 2 kapasiti 1.0HP(AI10TUGS) dan 1.5HP(AI13TUGS).  Plasma Generator pada penghawa dingin ini mengurangkan pencemaran udara dan membunuh 90% bakteria di dalam udara.

Menariknya, Sper Cooling Button membenarkan pengguna untuk melaras kesejukan udara dengan pantas.

Bagi mengetahui dengan lebih mendalam, anda boleh melayari laman sesawang Hisense Malaysia atau Facebook dan  YouTube.


OPPO Find X2 Sah Bakal Tampil Dengan Skrin 120Hz & Rangkaian 5G!!

OPPO pastinya sebuah jenama peranti pintar yang popular. Baru-baru ini, peranti yang terbaharunya iaitu OPPO Find X2 sah bakal tampil dengan skrin dengan resolusi 2K dan ditambah dengan kadar segar semula 120Hz serta 240Hz touch sample rate.

Ia turut bakal hadir dengan QHD+ resolution dan mencapai kadar keterangan 1200 nit. Jadi nak main game atau menonton video pasti sangat seronok!!

Bukan hanya skrin sahaja yang baik, tetapi ia turut didatangkan dengan teknologi 5G dan dipadankan dengan pemproses berkuasa Snapdragon 865.

Pastinya anda tidak sabar-sabar menantikan kehadiran peranti ini. Sama-sama kita nantikan!

Bagi mendapatkan maklumat lanjut, layari laman sesawang OPPO, Facebook OPPO, OPPO Official Online Store, Lazada dan Shopee.

Artikel Berkaitan:


[Tertiris] Panel Skrin vivo X30 Seakan iPhone X Tetapi Dengan ‘Rongak’ Kecil

Ramai yang sudah mengenali iPhone X dengan rupanya yang sangat futuristik. Rekaan moden yang menggunakan skrin penuh di depan telah menarik minat ramai pengguna di seluruh dunia. Walaupun Apple bukan yang terawal menghasilkan peranti sebegini, kini vivo pula dilihat cuba tampilkan panel depan seakan iPhone X untuk peranti vivo X30 akan datang.

Berdasarkan gambar yang tertiris, panel tersebut hadir dengan ‘rongak’ yang kecil jika dibandingkan dengan ‘rongak’ yang ada pada iPhone X. Tidak pasti sama ada sensor yang terhad ini menyokong pengecaman wajah atau tidak. Kemungkinan ia akan menyokong pengimbas cap jari pada skrin seperti yang telah diperkenalkan pada vivo X20 Plus UD minggu lepas.

Selain daripada ‘rongak’ yang kecil, panel skrin ini juga dipadankan dengan bingkai nipis di bahagian sisi sementara terdapat ruang dagu di bahagian bawah. Menurut sumber panel depan ini tidak akan hadir pada vivo X30 sebaliknya akan digunakan pada versi X30 Plus.

Sumber


Konsol Permainan Windows 10 Dari China

Tencent, syarikat China yang memiliki Riot, pembina permainan League of Legends, telah mengumumkan konsol baru menggunakan Windows 10 yang boleh muat turun dan stream permainan. Pengenalan tersebut dilihat telah dibuat dalam masa yang terbaik kerana China telah menarik semula kekangan konsol permainan pada tahun lalu, kekangan tersebut telah dimulakan semenjak tahun 2000.

Konsol tersebut dikenali dengan nama Tencent Games Platform Box yang dikuasakan pemproses Intel generasi ke 6 dan spesifikasi lain yang mampu memainkan permainan seperti League of Legends, FIFA Online 3, NBA 2K Online, Monster Hunter Online dan Need for Speed: Hot Pursuit Tournament. Namun sehingga kini tidak dapat dipastikan sama ada konsol ini akan dijual pada pasaran luar China.


Kemunculan HTC Desire 825, 630 dan 530

HTC dilihat sedikit bersederhana ketika Mobile World Congress 2016 berbanding tahun lepas ketika mereka memperkenalkan One M9 dan Vive VR Headset. Namun dalam kesederhanaan tersebut HTC tidak melepaskan peluang untuk mengumumkan barisan peranti terbaru untuk tahun 2016 yang diletakkan di bawah siri Desire.

Peranti pertama yang diperkenalkan adalah Desire 825 dengan paparan skrin 5.5 inci 1280 x 720p, dikuasakan 1.63 GHz Qualcomm Snapdragon 400, RAM 2 GB dan ROM 16 GB berserta sokongan slot microSD. HTC juga menyatakan mereka telah menambah baik kemampuan audio pada model terbaru dengan Desire 825 menyokong audio Hi-Res 24 Bit. Bagi keupayaan optikal pula, peranti ini hadir dengan kamera utama 13 megapiksel dan kamera hadapan 5 megapiksel.

Peranti kedua yang diperkenalkan adalah Desire 630 yang mempunyai spesifikasi yang sama dengan Desire 825, kecuali saiz skrin dan kapasiti bateri. Desire 630 mempunyai skrin HD 5 inci, sedikit kecil berbanding Desire 825. Model terakhir adalah Desire 530 yang menawarkan spesifikasi terendah.


Linksys dan Qualcomm Melancarkan Hotspot Mudah Alih 5G dan Wi-Fi 6 yang Pertama di Korea dan Hong Kong

Menyediakan persekitaran rangkaian terbaik pada bila-bila masa, di mana-mana sahaja dengan teknologi terkini

LOS ANGELES, 1 November 2020 /PRNewswire/ — Linksys, Bahagian hubungan kediaman dalam lingkungan entiti Belkin International dan Foxconn Interconnect Technology (FIT), memperkenalkan Hotspot Mudah Alih 5G dan Wi-Fi 6 yang pertama di Korea bersama Korea Telecom (KT), pembawa mudah alih terbesar di Korea dan di Hong Kong bersama-sama CSL. Hotspot Mudah Alih Linksys 5G didayakan oleh Sistem Qualcomm® Snapdragon™ X55 5G Modem-RF dan sistem perhubungan mudah alih Qualcomm® FastConnect™ 6800.

Hotspot Mudah Alih Linksys 5G memanfaatkan 5G dan Wi-Fi 6 untuk kepantasan dan kelancaran perhubungan yang menakjubkan. Peranti tersebut merupakan hotspot mudah alih 5G paling ringan dan nipis di dunia dan merangkumi satu port USB-C dengan Qualcomm® Quick Charge™ Technology, yang memastikan peranti dijana dan dihubungkan secara optimum pada kediaman atau di mana-mana sahaja.

Hostspot Mudah Alih Linksys 5G membolehkan rangkaian yang pantas dan stabil menggunakan standard Wi-Fi 6 terkini dan teknologi Wi-Fi (802.11ax) dwijalur. Dengan penambatan USB yang menyokong data berkelajuan tinggi LTE serta berkapasiti besar, pengguna akan kekal terhubung tanpa mengira persekitaran atau situasi mereka.

“Hotspot mudah alih sangat penting untuk penggunaan rangkaian tanpa wayar yang pantas dan lancar dalam pelbagai persekitaran, yang membolehkan peningkatan hubungan, mobiliti dan produktiviti dalam banyak kes penggunaan,” kata L.C. Wu, Ketua Pegawai Operasi, Bahagian Kediaman Terhubung (Linksys, Wemo, Phyn), Belkin International. “Linksys teruja untuk melancarkan hotspot mudah alih 5G pertama yang menyokong 5G dan Wi-Fi 6 di Korea dengan KT dan Hong Kong dengan CSL. Kami akan terus melancarkan peranti 5G inovatif baharu di seluruh dunia dan menjangkakan lebih ramai pengguna akan menikmati kehidupan mudah alih yang cepat dan stabil dengan produk kami.”

“Kami gembira dapat bekerjasama dengan Linksys untuk menyediakan Hotspot Mudah Alih 5G yang dijana oleh Sistem Modem-RF Snapdragon X55 5G bersama-sama sokongan untuk FastConnect 6800 kami,” kata Gautam Sheoran, Pengarah Kanan Pengurusan Produk Qualcomm Technologies, Inc. “Bersama-sama, 5G dan Wi-Fi 6 dapat menyokong tenaga kerja jarak jauh dengan lebih baik dan meningkatkan hubungan rangkaian secara keseluruhan dengan kelajuan, kebolehpercayaan dan fleksibiliti dalam mengubah cara dunia dihubungkan.”

Spesifikasi tambahan termasuk:

Tentang Linksys Jenama Linksys merintis perhubungan tanpa wayar sejak ia mula dilancarkan pada tahun 1988 sebagai jenama penghala pertama berjumlah 100 juta unit yang dibekalkan ke seluruh dunia. Dikenali sebagai Teknologi Velop Intelligent Mesh™ yang memenangi pelbagai anugerah dan perisian pengimbas gerakan Linksys Aware WiFi bersepadu, Linksys membolehkan gaya hidup yang terhubung dengan kawalan kediaman dan perniagaan yang dipermudahkan, keselamatan yang ditingkatkan dan akses Internet yang lancar melalui ciri-ciri inovatif, aplikasi dan ekosistem rakan kongsi yang dipertingkatkan. Produk Linksys dijual di lebih daripada 60 buah negara dan boleh didapati di pusat peruncit utama di seluruh dunia.

Tentang Belkin International Pada tahun 2018, Foxconn Interconnect Technology bergabung dengan Belkin International (Belkin®, Linksys®, Wemo®dan Phyn®) untuk membentuk sekumpulan peneraju barangan elektronik pengguna global. Hari ini, kumpulan ini menerajui cara orang berhbung dengan teknologi di rumah, di tempat kerja dan dalam perjalanan melalui aksesori (“Connected Things” – jenama Belkin) dan pasaran pintar (“Connected Home” – jenama Linksys, Wemo dan Phyn).

Qualcomm Snapdragon, Qualcomm FastConnect dan Qualcomm Quick Charge merupakan produk iof Qualcomm Technologies, Inc. dan/atau anak syarikatnya.

Qualcomm, Snapdragon, FastConnect dan Quick Charge ialah tanda dagangan atau tanda dagangan berdaftar Qualcomm Incorporated.

Foto – https://ering.com.my/wp-content/uploads/2020/11/linksys-dan-qualcomm-melancarkan-hotspot-mudah-alih-5g-dan-wi-fi-6-yang-pertama-di-korea-dan-hong-kong-1.jpg

Logo – https://ering.com.my/wp-content/uploads/2020/11/linksys-dan-qualcomm-melancarkan-hotspot-mudah-alih-5g-dan-wi-fi-6-yang-pertama-di-korea-dan-hong-kong.jpg

Keywords: Computer Software Computer/Electronics Internet Technology Telecommunications Wireless Communications Corporate Expansion

Source: PRNEWSWIRE


Demam Bola Bersama Shopee: Menangi Jemputan Eksklusif ke Majlis Tontonan Perlawanan Akhir Piala Dunia Shopee

Saat inilah seluruh dunia melanda deman bola! Laman e-dagang Shopee telah melancarkan kempen Deman Bola Bersama Shopee selama sebulan bermula 14 Jun hingga 15 Julai 2018. Peminat boleh memenangi jemputan eksklusif ke Majlis Tontonan Perlawanan Akhir Piala Dunia Shopee pada 15 Julai 2018 dengan menyertai pertandingan “Pasukan Bola Sepak Kegemaran Malaysia” yang dianjurkan setiap hari Isnin dan Khamis sepanjang tempoh tersebut di laman FB Shopee.

Pengguna hanya perlu mengundi pasukan kegemaran mereka dan memenangi pertandingan mini termasuk trivia menarik berkaitan bola sepak dan meneka keputusan perlawanan, bahkan boleh juga menerima mata dalam pertandingan setiap kali membeli-belah di Shopee sepanjang tempoh kempen. Demi meningkatkan aliran pendapatan bagi kelab bola sepak Malaysia, promosi jualan tiket Beli 1 Percuma 1 dan cenderahati turut diadakan di Shopee.

Sebagai ganjaran kepada peminat tegar bola sepak, majlis tontonan akan diadakan di negeri pasukan yang dinobatkan sebagai pemenang “Pencarian Pasukan Bola Sepak Kegemaran Malaysia” yang akan diumumkan pada 29 Jun 2018. Peminat pasukan tersebut juga berpeluang membawa balik hadiah berupa baucar tunai bernilai sehingga RM500,000. Pemain terbaik (most valuable player) akan diumumkan setiap Rabu bagi pengguna yang mengutip mata tertinggi setiap minggu dengan pembelian di Shopee.

Sepanjang tempoh ini peminat bola sepak boleh mendapatkan pelbagai produk berasaskan sukan seperti pakaian dan kelengkapan bola sepak dengan potongan harga sehingga 90% di Shopee. Promosi Beli 1 Percuma 1 akan diteruskan pada jualan kilat Shocking Sale supaya peminat bola boleh menyaksikan sendiri perlawanan bola secara langsung di stadium.


Google Pixel 3 & Pixel 3 XL Kini Rasmi – Menawarkan Penggambaran Lebih Hebat!

Selepas hampir beberapa bulan peminat Android dan Google berteka-teki dengan pelbagai ura-ura yang dikeluarkan, akhirnya Google dengan rasminya mengumumkan telefon pintar terbaharu mereka iaitu Google Pixel 3 dan Pixel 3 XL.

Dari segi rekaan, Google Pixel 3 dan Pixel 3 XL nampaknya masih lagi mengekalkan rekabentuk yang hampir sama seperti model sebelumnya, cuma paparan skrin lebih besar dan Google Pixel 3 XL turut hadir dengan takuk yang sangat janggal untuk dipaparkan.

Menampilkan skrin 5.5-inci bagi Pixel 3, manakala Pixel 3 XL pula menawarkan paparan skrin bersaiz 6.3-inci dengan bezel yang lebih nipis pada kedua-duanya. Seperti panel OLED lain, kedua-dua peranti menyokong ciri HDR, Always On Dislay, serta Color Mode selain dilindungi panel Corning Gorilla Glass 5 depan dan belakang.

Fungsi penggambaran pula, Pixel 3 dilengkapi sensor penstabilan imej optikal 12.2MP dengan aperture f/1.8. Kali ini, Google telah memasukkan integrasi kecerdasan buatan untuk penggambaran yang lebih kemas serta cantik. Berbanding belakang yang menggunakan satu kamera, Pixel 3 telah hadir dengan sistem dwi-kamera depan 8MP. Satu lensa untuk rakaman normal dan satu lagi lensa untuk penggambaran bersudut luas dengan ciri penstabilan imej digital.

Google juga telah menamakan tiga warna yang diperkenalkan dengan gaya yang lebih segar iaitu Clearly White, Only Black dan juga Not Pink. Seperti yang diumumkan ura-ura sebelum ini, Googel Pixel 3 dan Pixel 3 XL dikuasakan oleh pemproses Snapdragon 845, RAM 4GB dan pilihan storan dalaman 64GB atau 128GB.

Dua peranti ini akan dijual di AS terlebih dahulu pada harga bermula USD799 (kira-kira RM3,320) untuk Pixel 3 dan USD899 (kira-kira RM3,736) untuk Pixel 3 XL.


Apple Raikan Tahun 2017 Dengan Aplikasi Terbaik Di App Store

Bagi meraikan tahun 2017 yang hanya tinggal beberapa hari sahaja lagi sebelum ia melabuhkan tirainya, Apple telah meraikannya dengan berkongsi senarai aplikasi terbaik di App Store khususnya untuk pemilik peranti iOS. Terdapat empat aplikasi serta permainan dari kategori yang berbeza yang boleh anda muat turun seperti berikut…

BEST OF 2017
Trends of the Year
AR Dragon

AMON

ARise

Holo

BEST OF 2017
 Game of the Year
Old Man’s Journey

BEST OF 2017
App of the Year
Affinity Photo

BEST OF 2017
 Our favourite stickers
Star Wars Stickers: 40th Anniversary

8-bit Super Mario Stickers

Clash-A-Rama

Cookie Monster Stickers

Hello Kitty Music Party – Kawaii and Cute!

Avocado Stickers

Hello Sanrio Animated Emoji

STICKIMAL by YATATOV

GAGAmoji

Dumb Ways to Die


Pembukaan Rasmi Kedai Flagship Pertama OPPO Di The Gardens Mall – Dapatkan Promosi Eksklusif Hanya Pada 30 November 2019

Sebagai pengeluar peranti pintar yang sentias berinovatif dalam menghasilkan peranti berteknologi terkini, OPPO bakal merasmikan kedai flagship pertama milik mereka yang terletak di The Gardens Mall, Lot P5.23.00 pada 30 November 2019 ini.

Konsep OPPO The Gardens Flagship Store ini menekankan inovatif pada produk OPPO, di samping juga mewujudkan ruang interaktif bagi pelanggan yang berkunjung. Peminat OPPO bolehlah hadir bersama-sama pada 30 November (Sabtu) ini, ada tawaran dan pakej istimewa disediakan oleh OPPO hanya hari perasmian sahaja!


PlayStation 4 Pro KINGDOM HEARTS III LIMITED EDITION – Ditawarkan Pada Harga RM2,049

Berita baik untuk semua penggemar Kingdom Hearts di tanah air! Sony Interactive Entertainment mengumumkan bahawa PlayStation 4 Pro KINGDOM HEARTS III LIMITED EDITION akan tersedia di Malaysia mulai 29 Januari 2019 – pada harga RM2,049!

Edisi terhad ini didatangkan dengan konsol Playstation 4 Pro bersama 1TB HDD, DUALSHOCK 4 wireless controller serta versi cakera Blu-ray eksklusif dari permainan KINGDOM HEARTS III (versi Inggeris).

Selain itu, pakej tersebut juga termasuklah kod baucar untuk kandungan digital tema PlayStation 4 Pro KINGDOM HEARTS III LIMITED EDITION, PS4 custom Keyblade untuk permainan, kod baucar untuk DLC (sah sehingga 25 Januari 2020), kad keahlian PS Plus (langganan 3 bulan) dan waranti selama setahun.

______________________________________________________________________

Artikel Berkaitan :


SUSE Melantik Pengarah Urusan yang Pertama untuk Asia Tenggara

SINGAPURA, 16 Disember 2020 /PRNewswire/ — SUSE®, peneraju global dalam penyelesaian sumber terbuka yang sebenar, hari ini mengumumkan pelantikan Isabella Kusumawati sebagai Naib Presiden dan Pengarah Urusan untuk Asia Tenggara. Pelantikan tersebut dibuat susulan kejayaan keputusan suku keempat SUSE yang menyaksikan pertumbuhan global yang berterusan, serta memuktamadkan pengambilalihan Rancher Labs.

Sebagai pengarah urusan baharu untuk Asia Tenggara, Kusumawati bertekad untuk meningkatkan hasil secara signifikan di rantau ini dalam masa tiga tahun yang akan datang, sebahagian besarnya melalui pengambilan rakan kongsi dan bakat terbaik untuk memanfaatkan pasaran dan peluang yang belum diteroka di rantau ini.

Menurut Kajian Perniagaan Harvard tentang “The Platform Revolution in Southeast Asia,” Asia Tenggara merupakan salah satu pasaran e-dagang yang paling pesat berkembang di dunia. Tetapi perusahaan, peruncit besar dan jenama di Asia Pasifik adalah ketinggalan dalam strategi platform mereka dan mendedahkan mereka kepada risiko persaingan. Pada masa yang sama, laporan Nielsen tentang “What’s Next in Southeast Asia” menyebut Asia Tenggara sebagai rantau yang bakal mengalami pertumbuhan pasaran tertinggi pada masa akan datang. Ia merupakan pasaran memuncul yang merangkumi 2.6% daripada keluasan tanah global dan tempat tinggal kepada 8.3% penduduk di dunia. Penduduk yang berkembang pesat berserta pertumbuhan KDNK yang stabil dan ketersambungan digital yang tinggi meningkatkan keinginan terhadap lebih banyak inovasi di rantau ini.

“Pelanggan kami menginginkan pilihan; mereka mahukan teknologi terbuka yang membantu dalam pemacuan hasil perniagaan mereka,” kata Kusumawati. “Kami kini sedang melaksanakan pengambilan pekerja secara agresif kerana kami ingin mengembangkan pasukan untuk membantu pelanggan, komuniti dan rakan kongsi kami memanfaatkan penyelesaian sumber terbuka. Dalam persekitaran perniagaan masa kini, transformasi digital adalah sangat penting dan sumber terbuka memainkan peranan utama yang memberi asas yang kukuh dalam landskap IT moden, serta kecekapan dan inovasi kos. Kecenderungan perusahaan memanfaatkan teknologi sumber terbuka akan meningkat secara drastik buat kali pertama kerana ia membolehkan syarikat membangunkan ekosistem yang dapat memajukan inovasi dengan lebih cepat, membolehkan penskalaan, kebolehsesuaian dan ciri tambahan baharu buat julung-julung kali yang menyokong perubahan trend dan permintaan pelanggan.”

Phillip Miltiades, Presiden SUSE Asia Pasifik & Jepun berkata, “Isabella membawa bersama pengalaman yang luas dalam pembangunan organisasi jualan yang sangat kompetitif ke dalam SUSE. Beliau mahir dalam membuka peluang yang belum diteroka dan menyokong hasil perniagaan pelanggan melalui penyelesaian teknologi. Dengan ekonomi digital di Asia Tenggara yang berkembang pesat, saya yakin di bawah kepemimpinan Isabella bahawa beliau akan berjaya meningkatkan pasaran dan mengembangkan perniagaan SUSE.”

Kusumawati ialah seorang pemimpin kanan jualan yang mempunyai pengalaman selama 17 tahun yang meraih kejayaaan dalam pengurusan penjualan, termasuk pembangunan pasaran dan perniagaan baharu untuk syarikat teknologi terbesar seperti Salesforce, SAP, Oracle dan Microsoft. Beliau ialah seorang ahli yang aktif dalam Business Women Network dan merupakan duta tempatan kepada Women in Technology (WIT) SUSE bagi rantau Asia Pasifik, Jepun dan China.

Tentang SUSE

SUSE ialah peneraju global dalam inovasi sumber terbuka yang sebenar, serta bekerjasama dengan rakan kongsi, komuniti dan pelanggan untuk menghasilkan dan menyokong penyelesaian perisian sumber terbuka yang kukuh. Penawaran wadah dan awan Linux, Kubernetes SUSE yang terkemuka di pasaran membolehkan pelanggan menginovasi di mana-mana sahaja – dari pusat data, ke awan, ke pinggir dan seterusnya. SUSE mengembalikan ciri “terbuka” ke dalam sumber terbuka, memberikan ketangkasan kepada pelanggan untuk menghadapi cabaran inovasi masa kini dan kebebasan untuk mengembangkan strategi dan penyelesaian pada masa hadapan.

Pernyataan Berpandangan Ke Hadapan

Segala pernyataan dalam siaran akhbar ini mengenai jangkaan, rancangan dan prospek masa depan bagi syarikat, termasuk pernyataan yang mengandungi kata-kata “matlamat,” “sasaran,” “akan,” “percaya,” “diharapkan,” “rancang,” “dijangka,” dan ungkapan serupa, mungkin merupakan pernyataan berpandangan ke hadapan dan harus dibaca dengan berhati-hati. Keputusan sebenar mungkin berbeza secara material daripada yang ditunjukkan oleh pernyataan berpandangan ke hadapan disebabkan pelbagai faktor penting, termasuk landskap persaingan, perkembangan rundingan pelanggan, pergantungan pada hubungan pelanggan, pengurusan pertumbuhan dan pengambilalihan, kemungkinan masalah perisian yang tidak dapat dikesan, risiko kesan pandemik Covid-19 dan kemerosotan ekonomi, tekanan harga dan daya maju Internet. Di samping itu, sebarang pernyataan berpandangan ke hadapan yang disertakan di sini mewakili pandangan pada tarikh siaran akhbar ini dan pandangan ini boleh berubah. Syarikat tidak bertanggungjawab untuk mengemas kini pernyataan berpandangan ke hadapan. Pernyataan berpandangan ke hadapan ini boleh berubah dan tidak boleh dipercayai sebagai mewakili pandangan Syarikat pada tarikh selain daripada tarikh siaran akhbar ini.

Copyright 2020 SUSE LLC. Hak Cipta Terpelihara. SUSE dan logo SUSE ialah tanda dagangan berdaftar SUSE LLC di Amerika Syarikat dan di negara-negara lain. Semua tanda dagangan pihak ketiga ialah hak milik kepada pemilik masing-masing.

Source: PRNEWSWIRE


Kemas Kini Harga! OPPO F7 & OPPO F7 Youth – Serendah RM999

Siri OPPO F7 mendapat kemas kini harga mulai sekarang, anda boleh mendapatkan OPPO F7 pada harga RM1,099 (harga asal RM1,299) dan OPPO F7 Youth pada harga RM999 (harga asal RM1,099).

OPPO F7 yang terkenal dengan kamera 25MP AI Beauty 2.0 dan sensor HDR, membawa pengalaman bergambar yang penuh sempurna. Paparan skrin 6.2 inci sangat sesuai untuk bermain permainan atau menonton filem, tambahan lagi teknologi App-in-app juga memudahkan anda menjawab panggilan semasa permainan atau filem tengah bermain.

OPPO F7 hadir dalam tiga pilihan warna iaitu Sunrise Red, Moonlight Silver, dan Diamond Black, manakala OPPO F7 Youth ditawarkan dalam dua warna iaitu Sunrise Red dan Diamond Black. Anda boleh beli di OPPO Concept Store, laman rasmi OPPO, pengedar sah OPPO dan rakan e-dagang seperti Lazada, 11street dan Shopee.


LEAGOO Z1, Peranti Bajet Tahan Lasak

Masih ingat dengan handphone keluaran Nokia bajet yang sememangnya terbukti tahan lasak? Terkini, LEAGOO juga telah memperkenalkan smartphone bajet yang diberi nama LEAGOO Z1 yang merupakan peranti tahan lasak dengan tawaran harga hanya RM179.

Walaupun menawarkan harga yang agak murah berbanding smartphone yang ada di pasaran hari ini, LEAGOO Z1 masih menyediakan pelbagai fungsi menarik. Peranti ini tampil dengan paparan skrin berukuran 4.0 inci dengan kepadatan piksel mencapai 235ppi.

Untuk prestasinya pula, LEAGOO Z1 telah dikuasakan bersama MTK6580M serta tidak ketinggalan menyokong penggambaran utama 8 Megapiksel dengan bantuan dual LED flash serta kamera hadapan beresolusi 3 Megapiksel. Malah kehadiran bateri berkapasiti 1400mAh ini boleh digunakan selama 15 jam dengan adanya mod Ultra Power Saving Mode.

LEAGOO Z1 hadir dengan pilihan empat warna menggoda yang terdiri daripada Titanium Grey, Galaxy White, Champagne Gold serta Rose Gold.